**AJUNTAMENT DE CAPELLADES**

1. **LECTURA I APROVACIÓ DE LES ACTES NÚM. 8, 9 i 10 DEL 22/09/2014, 24/09/2014 i 13/10/2014 RESPECTIVAMENT.**

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que les actes núm. 8, 9 i 10 de les sessions dels dies 22/09/2014, 24/09/2014 i 13/10/2014 han estat distribuïdes entre els/les Srs/es assistents, es donen per llegides (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

Seguidament el Sr. alcalde pregunta als assistents si hi ha alguna rectificació a fer a les següents actes.

**Acta núm. 8 del 22/09/2014**

No es fa cap esmena a aquesta acta.

Passada a votació l’acta número 8 del 22/09/2014 resta aprovada per la unanimitat dels dotze regidors assistents al Ple, dels tretze que componen de dret aquesta Corporació.

**Acta núm. 9 del 24/09/2014**

Grup Municipal de VdC-CUP

Punt número 2 – DECRETS D’ALCALDIA NÚM. 269/2014 I 284/2014

El Sr. Aleix Auber i Àlvarez indica que la seva intervenció en referència a la provisió de la plaça d’un treballador de la brigada en la que es feia esment d’aquesta possibilitat a la redacció del decret, ha de constar que VdC-CUP va dir que aquesta plaça no s’havia d’amortitzar.

Punt núm. 7.- ASSUPTE D’URGÈNCIA MOCIÓ DEL PSC DAVANT EL 9 DE NOVEMBRE

**Sr. Aleix Auber i Àlvarez.** La intervenció de VdC-CUP està tallada i si no es fa constar tota la seva intervenció, VdC-CUP s’abstindrà a l’aprovació d’aquesta acta.

Per part de Secretaria s’informa als Srs/res regidors/res que la transmissió del Ple de la sessió ordinària del dia 24/09/2014 està tallada a partir del minut 24 i per tant no s’ha pogut transcriure en la seva totalitat la intervenció dels diferents grups municipals.

Per aquest motiu Secretaria demana als/les Srs/res regidors/res que se li faci lliurament per escrit de les seves intervencions a fi i efecte de que puguin constar a l’acta.

El Sr. alcalde indica que aquesta acta es deixarà pendent d’aprovació per la propera sessió, que els grups municipals facilitin les seves intervencions sobre la moció del Grup Municipal del Partit Socialista de Catalunya a Secretaria.

**Acta número 10 del 13/10/2014**

**Grup Municipal VdC-CUP.**

**Sr. Aleix Auber i Àlvarez.** Punt 1. Censura i aprovació del compte general, corresponent a l'exercici 2013. A la votació dels comptes anuals consta que els grups de VdC-CUP, ERC i PSC van votar a favor quan realment es van abstenir.

Per tant a la votació d’aquest punt haurà de constar:

**Passat a votació:**

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Bàrbara Pons i Bartrolí, Francesc Sabater i Roca, Juli Moreno i López, Anna Gabarró i Bartrolí.

Vots en contra Srs.:

---

S’abstenen Srs.:

- Grup Municipal de Vila de Capellades (VdC): Aleix Auber i Àlvarez; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Pedro Pérez i Monteagudo.

Passada a votació l’acta núm. 10 del 13/120/2014 resta aprovada per la unanimitat dels dotze regidors assistents al ple, dels tretze que componen de dret aquesta Corporació.

1. **DONAR COMPTE AL PLE DELS DECRETS D’ALCALDIA NÚM. 347/2014 I 375/2014.**

El Sr. alcalde, Sr. Marcel·lí Martorell i Font, dóna compte al Ple dels decrets d’Alcaldia núm. 347/2014 i 375/2014:

***Decret 347/2014***

*Vist que pel coordinador de SP- Tècnic patrimoni s’assenyalà o informà la necessitat de realitzar la contractació del subministrament en la modalitat de rènting per a l’adquisició d’equips informàtics i programari per a dotar de solucions tecnològiques a l’Ajuntament de Capellades, informant el següent:*

***INFORME TÈCNIC EN RELACIÓ A LA NECESSITAT DE RENOVACIÓ DELS EQUIPS INFORMÀTICS I DEL SOFTWARE DELS SERVEIS DE L’AJUNTAMENT DE CAPELLADES.***

*La major part del Serveis de l’Ajuntament de Capellades compten amb uns equipaments informàtics que ja tenen força anys, per la qual cosa ens trobem amb un parc d’ordinadors bastant obsolet.*

*A més, el software d’aquest equips també està desfasat ja que la majoria funciona encara amb sistemes operatius que el proveïdor ja ha descatalogat, fet que crea nombrosos problemes de funcionament afectant sèriament la operativitat del treball.*

*Tot això fa que el personal del serveis es trobi amb moltes dificultats tant en la compatibilitat de programes de gestió amb les diverses administracions com en el tractament i capacitats informàtiques dels equips de treball.*

*Per tant, per poder gestionar l’activitat diària de treball en els diversos àmbits de gestió de l’administració i per garantir un òptim servei als ciutadans i ciutadanes del municipi, es fa imprescindible la renovació dels equipaments informàtics i del software bàsic de que es disposa actualment.*

*Raül Bartrolí i Isanta*

*Tècnic*

***Àrea de Serveis Personals***

*Ajuntament de Capellades*

*Vist que atesa la característica del subministrament es considera com el procediment més adequat el procediment negociat sense publicitat.*

*Vist que amb data 24/09/2014 va ser emès un informe d’Intervenció sobre el percentatge que suposa la contractació en relació amb els recursos ordinaris del pressupost vigent.*

*Vist que amb data 24/09/2014 va ser emès un informe per la Secretaria sobre la legislació aplicable i el procediment a seguir i vist que de conformitat amb el mateix, l’òrgan competent per a aprovar i adjudicar el contracte és aquesta Alcaldia perquè l’import del contracte és de cinquanta-un mil sis-cents setanta-sis euros amb trenta-set cèntims (51.676,37 €), i deu mil vuit-cents cinquanta-dos euros amb quatre cèntims (10.852,04) d’IVA i, per tant, no supera ni el 10 % dels recursos ordinaris del pressupost d’aquest Ajuntament ni la quantia de sis milions d’euros.*

*Examinada la documentació que l’acompanya, i de conformitat amb l’establert a l’article 109 i a la disposició addicional segona del Text refós de la Llei de contractes del sector públic, aprovat pel Reial decret legislatiu 3/2011, de 14 de novembre,*

***RESOLC***

***PRIMER.*** *Iniciar el procediment d’adjudicació del contracte de subministrament en la modalitat de rènting, per a l’adquisició d’equips informàtics i programari atès que es necessari dotar de solucions tecnològiques a l’Ajuntament de Capellades per aconseguir un millor servei orientat al ciutadà i a aconseguir una major productivitat, per procediment negociat sense publicitat.*

***SEGON.*** *Que es redactin els corresponents plecs de clàusules administratives particulars i de prescripcions tècniques que han de regir el contracte i el procés d’adjudicació.*

***TERCER.*** *Que l’Interventor faci la retenció de crèdit que acrediti que existeix crèdit suficient i adequat per a finançar la despesa que comporta la celebració d’aquest contracte i que emeti un informe sobre la fiscalització prèvia o crítica de la despesa.*

***QUART.*** *En cas de ser favorable la fiscalització prèvia, que sigui emès un informe proposta de Secretaria al respecte.*

***CINQUÈ.*** *Donar compte de totes les actuacions a aquesta Alcaldia per a que resolgui el què sigui procedent.*

*Ho mana i signa el Sr. Alcalde, a Capellades, el dia 25 de setembre de 2014; del què, com a Secretari, en dono fe.*

*Davant meu, L’Alcalde,*

*La secretària,*

*Milagros de Legorburu i Martorell Marcel·lí Martorell i Font*

***Decret 375/2014***

*Vist que amb data 23/09/2014 el coordinador de SP- Tècnic Turisme es detectà la necessitat de realitzar la contractació del subministrament mitjançant la modalitat de rènting d’equips informàtics, llicències WEB, Registre d’entrada i expedients, degut a la necessitat de modernitzar i adequar l’administració d’aquest ajuntament amb les noves tecnologies.*

*Vist que atesa la característica del subministrament es considera com a procediment més adequat el procediment negociat sense publicitat.*

*Vist que amb data 24/09/2014 va ser emès un informe d’Intervenció sobre el percentatge que suposa la contractació en relació amb els recursos ordinaris del pressupost vigent.*

*Vist que amb data 24/09/2014 va ser emès un informe per la Secretaria sobre la legislació aplicable, el procediment a seguir i l’òrgan competent per a aprovar i adjudicar el contracte.*

*Vist que amb data 25/09/2014, per Resolució d’Alcaldia s’aprovà iniciar l’expedient per a la citada contractació motivant la necessitat i idoneïtat de la contractació proposada.*

*Vist que amb data 26/09/2014, van ser redactats i incorporats a l’expedient els Plecs de Clàusules Administratives Particulars i de Prescripcions Tècniques que han de regir l’adjudicació del contracte.*

*Vist que amb data 10/10/2014, es realitzà per l’Interventor la retenció de crèdit oportuna i emetent informe de fiscalització de l’expedient amb les conclusions següents:*

*Luis Delgado Morcillo, actuant com a Interventor de l’Ajuntament de Capellades,*

*INFORMO:*

*Que un cop consultats els antecedents obrants en aquesta intervenció en relació al procediment de licitació pel subministrament de diversos equipaments informàtics, dins del Pressupost vigent de 2014 existeix disponibilitat pressupostària en la partida 9200/20600. No obstant, malgrat hi ha vinculació suficient dins del capítol II àrea de programa 9, pel proper exercici 2014, s’haurà de tenir en compte l’import total del rènting proposat a 3 anys.*

*I per a que consti als efectes legals oportuns, lliuro la present, Capellades 10 d’octubre de 2014.*

*L’Interventor*

*Luís Delgado Morcillo*

*Examinada la documentació que l’acompanya, i de conformitat amb l’establert a l’article 110 i en la disposició addicional segona del Text refós de la Llei de contractes del sector públic, aprovat pel Reial decret legislatiu 3/2011, de 14 de novembre,*

***RESOLC***

***PRIMER.*** *Aprovar l’expedient de contractació, mitjançant procediment negociat sense publicitat, del subministrament mitjançant rènting per a l’adquisició d’equips informàtics, llicències WEB, Registre d’entrada i expedients.*

***SEGON.*** *Autoritzar, en una quantia de 62.528,51 euros, la despesa que per a aquest Ajuntament representa la contractació del subministrament mitjançant la modalitat de rènting per a l’adquisició d’equips informàtics i del software per procediment negociat sense publicitat, amb càrrec a la aplicació 9200/20600 de l’estat de despeses del Pressupost Municipal d’aquest Ajuntament per a l’exercici 2014.*

***TERCER.*** *Aprovar el Plec de Clàusules Administratives Particulars i el Plec de Prescripcions Tècniques que regiran el contracte de subministrament mitjançant la modalitat de rènting per a l’adquisició d’equips informàtics, llicències WEB, Registre d’entrada i expedients, per procediment negociat sense publicitat.*

***QUART.*** *Sol·licitar ofertes a les empreses següents:*

|  |  |  |  |  |  |
| --- | --- | --- | --- | --- | --- |
| *Empresa* | *Responsable* | *CIF* | *Tel.* | *Ciutat* | *CP* |
| *AYS SL* | *SAYOLA SANJULIAN* | *B39486352* | *942212141* | *SANTANDER* | *39009* |
| *GRUPO CASTILLS* | *ROSA BORREL* | *A43066299* | *902021022* | *RIUDOMS* | *43330* |
| *ABSIS* | *FRANCESC BALDÓ* |  | *934864607* | *BARCELONA* | *08018* |

*Ho mana i signa el Sr. Alcalde, a Capellades, el 10/10/2014, d’octubre de 2014; del què, com a Secretari, en dono fe.*

*Davant meu, L’Alcalde,*

*La secretària,*

*Milagros de Legorburu i Martorell Marcel·lí Martorell i Font*

**Grup Municipal de VdC-CUP**

**El Sr. Aleix Auber i Àlvarez**  vol recordar que des de l’inici d’aquesta legislatura, VdC-CUP ha afirmat que les despeses d’aquest ajuntament en aquests conceptes són altes.

El que VdC-CUP vol recordar és que el programari lliure alliberaria algunes d’aquestes despeses, per aquest motiu l’Ajuntament, mitjançant el seu assessor informàtic, hauria d’intentar aplicar aquest programari lliure tal com ho fan en altres ajuntaments, com Reus o Castellar del Vallés, que són institucions prou grans, més que la nostra, i que estan treballant en aquesta direcció.

Tenim una qüestió tècnica, al 2013 teníem pressupostat en aquesta partida per arrendaments informàtics, 3.000 €; al 2014, 10.000 €; volem saber si el preu d’adjudicació, mitjançant la modalitat de rènting, d’aquests equips informàtics i software, si s’ajusta o no al pressupost, en definitiva volem saber el que hem de pagar o no per aquest arrendament financer.

El Sr. Aleix Auber i Àlvarez vol saber si l’adjudicació del hardware i software s’ajusta a allò pressupostat o no.

**El Sr. alcalde, Marcel·lí Martorell i Font,**  no pot respondre a aquesta pregunta del Sr. Aleix Auber i Àlvarez, perquè en aquests moments no té aquesta informació, per part d’Intervenció es facilitarà aquesta informació, en aquest punt donem compte del decret.

Quant al programari lliure vol informar que el programari utilitzat per aquest ajuntament és el que utilitza el 90% de les administracions i de la població, essent el més pràctic per treballar.

Aquesta és una valoració que s’ha fet a nivell intern a l’ajuntament, i la conclusió és que és millor utilitzar els sistemes de word, excel, office que utilitza l’administració i els ciutadans en general.

Sobretot perquè quan ens comuniquen o envien documentació a altres administracions tindríem problemes amb aquestes administracions en utilitzar un software diferent.

**Grup Municipal de VdC-CUP**

**Sr. Aleix Auber i Àlvarez.** No vol entrar en una gran discussió però li sorprèn que els seus assessors li diguin això, perquè utilitzar el programari lliure és més beneficiós i fàcil d’utilitzar, no parla dels programes de comptabilitat, que són més específics, però els altres si que estan calcats dels altres programes. Es tracta de parers i formes de veure-ho diferent, però VdC-CUP torna a insistir en aquest parer, utilitzar el programari lliure es positiu per la casa i els treballadors.

El Sr. Aleix Auber i Àlvarez vol remarcar que no obstant el seu parer sobre l’adquisició d’un nou software VdC-CUP està d’acord amb la renovació dels equips informàtics.

**El Sr. alcalde, Marcel·lí Martorell i Font,**  indica que en definitiva amb aquesta compra de nou d’ordinadors posem al dia els equips informàtics d’aquesta casa, que tenen banstants anys.

El regidor Sr. Jordi Batlle i Castells, fa vuit o nou anys, va fer l’últim canvi d’ordinadors.

Quant a instal·lar programa lliure, el Sr. alcalde considera que aquest és un criteri.

Respecte al tema de les partides el Sr. Aleix Auber i Àlvarez pregunta si han d’esperar què els informi l’Interventor sobre si aquesta despesa s’adequa amb el que es va pressupostar per l’exercici 2014, ja que veuen que el que consta a la partida i el que es diu que es gastarà no és lo mateix.

**El Sr. alcalde, Marcel·lí Martorell i Font,**  des de la Comissió Informativa fins al dia d’avui es podia consultar la informació que sol·licita ara VdC-CUP.

Hi ha una partida al capítol d’inversions, amb una consignació de 125.000 €.

Des d’ERC se’ns va suggerir que seria més convenient l’adquisició de la màquina escombradora mitjançant la modalitat de rènting i, d’aquesta manera part dels 125.000 € del capítol 6 s’han transferit al capítol 2 per l’adquisició dels ordinadors mitjançant un arrendament financer.

Aquesta modificació de crèdits ens facilitarà tenir una certa tresoreria.

Aquesta és l’explicació que us puc donar, si volem profunditzar més sobre aquest tema, podeu demanar una reunió, el proper dilluns, amb l’Interventor.

**Grup Municipal d’ERC**

Per l’adquisició d’aquest subministrament s’ha utilitzat el procediment negociat sense publicitat, l’Ajuntament elegeix qui es pot presentar en el procediment, però en aquest aspecte li sobte que s’ha triat una empresa de Santander, una de Riudoms i una altra de Barcelona, saben que en aquest procediment negociat hi ha aspectes específics; però s’hauria de tenir el gest de triar empreses d’aquí.

**El Sr. alcalde, Marcel·lí Martorell i Font,**  li respon que pot semblar molt raonable el que diu el Sr. Àngel Soteras i Largo, però quan busques un proveïdor d’equips informàtics i de gestor d’expedients, això no es troba en la botiga de la cantonada, no es tan fàcil trobar empreses que es dediquin a subministrar aquests programaris i que vulguin vendre mitjançant la modalitat de rènting.

**Grup Municipal del PSC**

**Sr. Aarón Alcázar i Gutiérrez.** A l’hora de demanar aquest subministrament per què no s’ha demanat a empreses d’aquí ?, el grup municipal del PSC demana que en la propera ocasió les ofertes es demanin a empreses catalanes.

**El Sr. alcalde, Marcel·lí Martorell i Font,**  des del mes de juliol s’ha estat demanant pressupostos a diferents empreses i se’ls ha consultat el material que es necessitava mitjançant la contractació d’un rènting, però degut a la classificació financera d’aquest ajuntament cap empresa volia formalitzar un contracte de rènting amb nosaltres.

1. **PROPOSTA MOCIÓ A FAVOR DE LA REFORMA HORÀRIA.**

Es dóna compte al Ple de la moció a favor de la reforma horària:

MOCIÓ A FAVOR DE LA REFORMA HORÀRIA.

La desorganització horària a Catalunya és resultat de la superposició dels vells horaris fabrils, agreujats per transformacions patides pel creixement econòmic durant el franquisme i l’impacte de les demandes pròpies dels anys de creixement desordenat, especialment del sector dels serveis, i també sovint, de la cultura del presencialisme al treball, o bé per la necessitat de realitzar llargues jornades de treball per assolir salaris adequats al cost real de la vida. Aquesta situació deriva en seriosos obstacles per a la competitivitat i la producció empresarial, en l’augment de riscos psicosocials de les persones treballadores, la persistència de la divisió sexual del treball amb el manteniment de la desigualtat de gènere, els problemes de salut derivats de la manca de son en adults i infants, els baixos rendiments educatius, la manca de temps familiar i personal per al lleure i la cultura, l’activisme social i en una disminució del benestar de la societat en general.

En aquest sentit, al llarg dels darrers anys s’ha aprofundit en la recerca, i els estudis dels quals disposem demostren que es fa del tot necessari i urgent desfer-se de la rèmora que representa la desorganització horària actual incapaç de fer front a la complexitat del moment present. A gairebé tota Europa, l'horari laboral és de 8-9h a 17-18h, parant un màxim d'una hora per dinar a meitat de la jornada. A l'Estat espanyol –i per tant a Catalunya-, però, és habitual que la població treballadora s’aturi dues hores per dinar a l’àmbit escolar poden ser tres-, i que la jornada laboral s’allargui fins a les 19h o les 20h del vespre, o més enllà. Aquesta jornada poc compactada provoca sopar a partir de les 21h en el millor dels casos, dificulta el temps de cura d’infants i gent gran, afebleix la participació cívica i comunitària, impossibilita el consum i gaudi de la cultura i per descomptat baixa l’eficiència de les organitzacions. El *prime time* televisiu s’acomoda a horaris que fan reduir les hores de son. En definitiva se solapa el temps personal i el temps de descans. A més, aquesta organització del temps de vida quotidiana no té l’origen en el clima, un mite que es desmunta tot sol comprovant que a Portugal, Marroc, Itàlia o Grècia se sopa a les 19-20h del vespre.

Per altra banda, a Europa fa algunes dècades que va començar la substitució dels horaris nascuts amb l’era industrial per uns altres adaptats i flexibles a les necessitats d’igualtat i productivitat i participació de la ciutadania, i diversos estudis de la Fundació Europea per a la Millora de les Condicions de Vida i de Treball (Eurofound) amb dades d’Eurostat mostren que estan avançant en el bon camí, tot i que hi ha diferències entre estats segons els models adoptats. Al nostre país el debat tot just s’inicià fa uns anys i ara sembla que se’n pren consciència de manera més àmplia en un context de crisi en què cal trobar fórmules d’optimització dels recursos escassos, però sobretot, en què cal proposar estils de vida no determinats exclusivament per una compulsió productivista i consumista. L’ordre horari hauria de ser la norma, i la flexibilitat individualitzada l’excepció en tots els àmbits. Establir un horari racional generalitzat, hauria de ser la norma a aplicar en tots els àmbits socials i econòmics, públics i privats, sense perjudici de que es reconeguin després determinades situacions de flexibilització horària, i per tant, excepcions a les normes generals, per atendre determinades situacions personals o de determinats col·lectius

En aquest context és on s’ha posat en marxa la *Iniciativa per a la Reforma horària* *- Ara és l’hora,* reconeguda pel Govern de la Generalitat de Catalunya com a la plataforma interlocutora en aquesta qüestió. L’objectiu fonamental és impulsar uns horaris beneficiosos per a les institucions, les empreses i la ciutadania. Cal, en definitiva, passar d’uns horaris propis de l’era industrial a uns que s’adaptin a les necessitats de la nova societat del coneixement i del consum, amb més complexitat social i augment progressiu de les desigualtats.

Fruit de les demandes d’aquesta iniciativa de la societat civil i d’un debat social cada cop més gran, l’Ajuntament de Capellades aprova aquesta resolució amb l’objectiu de donar suport a les mesures que facin possible fer la transició cap a la reforma horària formulada en un moment concret en el temps.

En la forma en què està organitzada la nostra societat, el temps esdevé un factor sistèmic dins del model social. Cal cercar mesures legislatives i de promoció i sensibilització que abordin el canvi a tres nivells: a nivell macro (de la societat), a nivell meso (de les organitzacions, empreses i institucions que la componen) i a nivell micro (de les persones). Superat el debat de la conveniència, l’objectiu d’aquests treballs és debatre la viabilitat per transitar cap al retorn de Catalunya als horaris anteriors al franquisme, adaptats a la nova realitat social, econòmica i cultural.

Els agents que poden fer possible aquesta reforma se situen principalment en l’acció sobre els horaris laborals, però també en els escolars, els comercials, els culturals, els esportius, els televisius i els associatius, així com en les infraestructures públiques i privades que els puguin permetre. Tot això és el que justifica que l’Ajuntament de Capellades es pronunciï a favor de la reforma horària.

**Passada a votació**  la moció de l’Ajuntament de Capellades a favor de la reforma horària, resta aprovada per la unanimitat dels dotze regidors assistents al Ple, dels tretze que componen de dret aquesta corporació.

**Grup Municipal VdC-CUP**

**Sr. Aleix Auber i Àlvarez,**  VdC-CUP votarà a favor, però no estan d’acord amb alguns dels arguments d’aquesta moció.

Aquesta moció es podria afinar més, però no faran esmenes a la mateixa.

Únicament indicar que la franja horària que tenim actualment a l’Estat espanyol és la que va imposar la dictadura de Hitler a l’any 1936.

**Grup Municipal d’ERC**

**Sr. Àngel Soteras i Largo,** ERC votarà a favor, l’exposició de motius conté uns aspectes filosòfics que ERC no comparteix.

**Grup Municipal del PSC.**  PSC votarà a favor, aquesta moció sobre la reforma horària que pretén respondre sobre unes demandes socials que han de ser considerades i ateses.

1. **CONTRACTACIÓ DE SUBMINISTRAMENT D’UNA MÀQUINA ESCOMBRADORA PEL SERVEI DE NETEJA VIÀRIA, PER PROCEDIMENT OBERT, OFERTA ECONÒMICAMENT MÉS AVANTATJOSA, MODALITAT RÈNTING, PER UN PERÍODE DE 5 ANYS.**

Atès que en data 6/10/2014 el regidor de Medi Ambient, Sr. Juli Moreno i López, va detectar la necessitat de realitzar la contractació del subministrament mitjançant la modalitat de rènting per a l’adquisició d’una màquina escombradora, degut a:

informe Montse Ferrús:

*Informe 410/14*

*Assumpte: Informe de l’estat de la màquina d’escombrar carrers de l’Ajuntament de Capellades*

*Informe Tècnic:*

*La màquina escombradora municipal presenta a data d’emissió d’aquest informe un desgast acumulat acusat amb un baix rendiment, les darreres avaries greus que ha sofert la inhabiliten per realitzar les funcions normals de la neteja del nostre municipi.*

*Pel que, aquesta s’haurà de substituir per una màquina escombradora nova.*

*El que comunico, pel seu bon coneixement i efectes oportuns.*

*Capellades, 6 d’octubre de 2014*

*Na. Montserrat Ferrús Bellés*

*Enginyera municipal.*

Atesa la característica del subministrament es considera que el procediment més adequat és el procediment obert, oferta econòmicament més avantatjosa, diversos criteris d’adjudicació.

Atès que en data 08/10/2014 es va emetre informe d’Intervenció sobre el percentatge que suposa la contractació en relació amb els recursos ordinaris del pressupost vigent.

Atès que en data 09/10/2014 la secretaria va emetre Informe sobre la Legislació aplicable i el procediment a seguir i l’òrgan competent per aprovar i adjudicar el contracte.

Atès que mitjançant Resolució d’Alcaldia de data 10/10/2014 es va iniciar l’expedient per a la contractació referenciada, tot motivant la necessitat i idoneïtat de la contractació proposada.

Atès que en data 10/10/2014 es va redactar i incorporar a l’expedient el Plec de Clàusules Administratives Particulars i Prescripcions tècniques que han de regir l’adjudicació del contracte.

Atès que en data 26 de setembre de 2014 l’Interventor va emetre Informe de fiscalització de l’expedient amb les conclusions següents:

*Informe d’Intervenció*

*Vista la sol·licitud d’Alcaldia sobre l’existència de crèdit sobre la partida pressupostària corresponent a l’arrendament de maquinària, instal·lacions i utillatge de via pública, partida 20300/1550 en el Pressuposts vigent de 2014,*

*CERTIFICO:*

*Hi ha existència de crèdit a la partida pressupostària 20300/1550 per un import de 121.650 €.*

*Capellades, 26 de setembre de 2014*

*Luís Delgado Morcillo*

*Interventor*

Examinada la documentació que l’acompanya, i de conformitat amb allò que estableix l’article 110 i la Disposició Addicional Segona del Text Refós de la Llei de Contractes del Sector Públic, aprovat per Reial decret Legislatiu 3/2011, de 14 de novembre,

Es proposa al Ple de la Corporació l’adopció dels acords següents:

**PRIMER.** Aprovar l’expedient de contractació, mitjançant procediment obert oferta econòmicament més avantatjosa, del subministrament mitjançant rènting per a l’adquisició d’una màquina escombradora.

**SEGON.** Autoritzar, en quantia de 121.650,- euros, la despesa que per aquest Ajuntament representa la contractació del subministrament mitjançant la modalitat de rènting per a l’adquisició d’una màquina escombradora per procediment obert, oferta econòmicament més avantatjosa, diversos criteris d’adjudicació, amb càrrec a la partida 20300/1550 de l’estat de despeses del Pressupost Municipal d’aquest Ajuntament per a l’exercici 2014.

**TERCER.** Aprovar el Plec de Clàusules Administratives Particulars i el Plec de Prescripcions Tècniques que han de regir el contracte d’obres consistents en l’adquisició d’una màquina escombradora mitjançant procediment obert, oferta econòmicament més avantatjosa, diversos criteris d’adjudicació.

**QUART.** Publicar en el *Butlletí Oficial de la Província de Barcelona* i en el Perfil de Contractant anunci de licitació, perquè durant el termini de quinze dies es presentin les proposicions que es considerin pertinents.

**CINQUÈ.** Publicar la composició de la mesa de contractació en el Perfil de Contractant, amb una antelació mínima de set dies respecte a la reunió que se celebri per a la qualificació de la documentació referida en l’article 146.1 del Text Refós de la Llei de Contractes del Sector Públic, aprovat per Reial decret Legislatiu 3/2011, de 14 de novembre.

Passat a votació la contractació de subministrament d’una màquina escombradora pel servei de neteja viària:

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Francesc Sabater i Roca, Juli Moreno i López, Anna Gabarró i Bartrolí.

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

Vots en contra Srs.:

----

S’abstenen Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

**Grup Municipal de VdC-CUP**

**Sr. Aleix Auber i Àlvarez.**  Fora del debat que VdC-CUP va tenir amb l’equip de govern en el plenari en el que es van aprovar els pressupostos municipals del 2014.

Entenem la proposta feta per ERC de finançar l’adquisició d’aquesta escombradora mitjançant un contracte de rènting, però té un dubte, l’import de l’escombradora era de 120.000 €, però a l’informe d’Intervenció consta que a la partida hi ha una consignació de 121.650 €, i en canvi en la partida aprovada en el pressupost corresponent a l’adquisició de l’escombradora s’han consignat 120.000 €, en aquest cas s’hauria de fer una modificació de crèdits, ja que la partida ha quedat sobrepassada, i per tant s’hauria d’informar per Intervenció sobre aquesta diferència.

**Grup Municipal d’ERC**

Vol aclarir que ERC va fer la proposta de finançar l’adquisició de la màquina escombradora mitjnaçant un contracte de rènting. ERC està a favor d’aquesta modalitat precisament perquè d’aquesta manera alliberem la quantitat de 120.000 € del pressupost municipal del 2014, en el moment que s’alliberi aquesta quantitat es podran realitzar altres inversions en les que tots els grups municipals estavem d’acord en realitzar-les a l’any 2014.

En definitiva la seva proposta era alliberar aquesta quantitat de 120.000 € i una vegada aprovada aquesta contractació podrem veure que que es pot fer amb les altres inversions que ja estaven acordades.

**El Sr. alcalde, Marcel·lí Martorell i Font,**  li respon que una cosa és el que vols fer i altra la que puguis fer.

**Sr. Àngel Soteras i Largo.**  El sentit del vot favorable d’ERC és en aquest sentit aprovar aquesta modalitat de finançament de l’adquisició de l’escombradora mitjançant rènting i d’aquesta manera podem finançar altres inversions a les que estaven d’acord tots els grups municpals.

Ara que és el moment que s’aprova aquesta compra, estem al mes d’octubre, demana a l’equip de govern quines inversions farem amb el que queda en aquesta partida. De quina partida surt aquest finançament no ens importa tant com el que podem fer amb el que ens estalviem aquest 2014 amb l’adquisició de l’escombradora mitjançant la modalitat de rènting.

**Grup Municipal del PSC**

**Sr. Aarón Alcázar i Gutiérrez.**  El Grup Municpal del PSC està d’acord amb l’adquisició de la màquina escombradora mitjançant la modalitat de rènting per minimitzar aquesta despesa i d’aquesta manera poder realitzar altres inversions.

Voldria saber l’impacte d’aquest rènting en referència a aquesta partida.

1. **DONAR PER COMPLERT EL PLA DE SANEJAMENT FINANCER APROVAT PEL PLE DE L’AJUNTAMENT DE 23 DE DESEMBRE DE 2009 “ORDRE ECF/138/2007M DE 27 D’ABRIL SOBRE PROCEDIMENT EN MATÈRIA DE TUTELA FINANCERA DE LES ENTITATS LOCALS”.**

Atès que el Ple de l’Ajuntament en sessió de 23 de desembre de 2009 “Ordre ECF/138/2007, de 27 d’abril, sobre procedimientos en materia de tutela financera de las entidades locales”.

Atès que aquest Pla de Sanejament es va establir per donar compliment al que s’estableix a l’article 9.1 de l’esmentada ordre, així com a l’article 53.1, darrer paràgraf del Real Decret Legislatiu 2/2004, de 5 de març, pel qual s’aprova el text refós de la Llei Reguladora de les Hisendes Locals.

*Art. 9. Plans de Sanejament Financer*

*9.1 Si la ràtio legal d’estalvi net relativa a l’ens local o a l’ens dependent és negativa, cal que el Ple de l’ens local aprovi un pla de sanejament financer amb l’objecte d’assolir una situació d’estalvi net positiu en un termini no superior a 3 anys.*

*Artículo 53 Operaciones de Crédito a largo plazo: régimen de autorización*

*Cuando el ahorro neto seca de signo negativo, el Pleno de la respectiva corporación deberá aprovar un plan de saneamiento Financiero a realitzar en un plazo no superior a tres años, en el que se adopten medidades de gestión, tributarias, financieras y pressupuestarias que permitan como mínimo ajustar a cero el ahorro neto negativo de la entidad, organismo autònomo o Sociedad mercantil. Dicho plan deberá ser presentado conjuntamente con la sol·licitud de la autorización correspondiente.*

Vist l’informe del Sr. Interventor de data 16 d’octubre de 2014 pel qual s’indica que s’ha donat compliment a l’objectiu bàsic del Pla de Sanejament, d’acord amb les magnituds extretes de la liquidació del Pressupost municipal de l’exercici 2013.

Per tot l’exposat el Sr. alcalde, Marcel·lí Martorell i Font, proposa al Ple de la corporació l’acord següent:

Primer.- Donar per complert el Pla de Sanejament Financer aprovat pel Ple de l’Ajuntament de 23 de desembre de 2009.

Segon.- Trametre el present acord amb la corresponent documentació al Departament d’Economia i Finances de la Generalitat de Catalunya.

**Passat a votació:**

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Francesc Sabater i Roca, Juli Moreno i López, Anna Gabarró i Bartrolí.

Vots en contra Srs.:

---

S’abstenen Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

**El Sr. alcalde, Marcel·lí Martorell i Font,**  informa al Ple que d’acord amb la liquidació del pressupost municpal de l’exercici 2013 s’ha donat compliment al Pla de Sanejament aprovat pel Ple de l’Ajuntament el 23 de desembre de 2009.

Aquest Pla va ser necessari per ordenar l’economia d’aquesta casa.

El Grup Municipal del PSC va votar a favor i els altres grups municipals d’ERC i Vila de Capellades, si no recorda malament, es van abstenir.

**Grup Municipal de VdC-CUP**

**Sr. Aleix Auber i Àlvarez.**  VdC-CUP a l’any 2009 va ser crítica no només pel Pla en si, va ser un mitjà per resoldre la situació econòmica de l’Ajuntament en aquell moment.

El que es va crititar en aquell moment era la situació a la que s’havia arribat, i com s’havia arribat, situació que va abocar a l’Ajuntament a un pla de sanejament motivat per l’actuació política realitzada.

El Pla de sanejament haurà finalitzat, però els crèdits que es van sol·licitar per assolir aquest pla de sanejament encara estan vius, i l’endeutament de l’Ajuntament continua igual.

**Grup Municipal**

**Sr. Àngel Soteras i Largo.** ERC va dir a l’any 2009 que no tenia cap problema amb que l’Ajuntament de Capellades aprovés un pla de sanejament per posar-se al dia, però ERC va considerar que el pla de sanejament aprovat pel Ple d’aquest ajuntament al 2009, era un pla inviable, negatiu per a aquest ajuntament, i ens vam abstenir perquè consideravem que s’havia de fer un gest, però no estem d’acord ara ni abans amb el contingut d’aquest Pla.

El Pla de sanejament ha finalitzat, però no s’han complert, sortosament, cap de les previsions inicials que s’havien establert al Pla de Sanejament, no es van constituir tots els crèdits que es prevèien en el Pla, ni en el calendari en què es va establir en el Pla perquè l’Ajuntament depenia dels bancs que ens els teniem que atorgar, i no ens els van donar en la seva totalitat.

Avui s’acaba aquest pla de sanejament que no té res a veure amb el que realment es volia aconseguir, acabem amb una despesa i endeutament superior al previst en el seu dia, ara estem més endeutats del que es preveia.

Estem pendents de la devolució del fons de participació dels tributs de l’estat, no s’ha comptabilitzat

No s’ha disposat dels crèdits que es podien sol·licitar, el pla ha acabat amb un estalvi legal, però no ha finalitzat amb la ràtio que prevèia.

A ERC li preocupa el detall de les despeses.

S’han realitzat despeses corrents superiors a les permeses en al pla de sanejament, amb una despesa consolidada i deute superior a allò establert en el pla de sanejament.

L’actual situació financera d’aquest ajuntament no és la prevista en el pla de sanejament.

Aquest Pla era inasumible per Capellades i la previsió de l’equip de govern que ho va proposar, equivocada.

**El Sr. alcalde, Marcel·lí Martorell i Font,**  s’han reduït moltes despeses i s’ha intentat controlar la despesa.

**Grup Municipal del PSC**

**Sr. Aarón Alcázar i Gutiérrez**  s’ha complert uns mínims, encara que no s’hagi aconseguit els objectius idonis que es va establir en el Pla de sanejament aprovat a l’any 2009.

**El Sr. alcalde, Marcel·lí Martorell i Font,**  finalitza aquest punt indicant que els grups municipals en funció del debat que es fa, es diu que no hem aconseguit els objectius en les despeses, però a vegades se’ns exigeix que no fem retallades en certes despeses.

**El Sr. Àngel Soteras i Largo,**  el que està dient ERC és que està content amb que no s’hagi assolit aquest pla, com s’havia dit, perquè aquell Pla contemplava unes quantitats de retallades l’endeutmament que no es podia aplicar a aquest ajuntament d’una manera tan ràpida.

Nosaltres proposavem anar més a poc a poc, per això vam dir que aquell pla no convenia a aquest ajuntament.

**Passat a votació:**

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Francesc Sabater i Roca, Juli Moreno i López, Anna Gabarró i Bartrolí.

Vots en contra Srs.:

---

S’abstenen Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

1. **APROVACIÓ MODIFICACIÓ ORDENANCES FISCALS EXERCICI 2015.**

En compliment d’allò que disposen els articles 15 a 19 del Reial Decret Legislatiu 2/2004, de 5 de març pel qual s’aprova el text refós de la Llei Reguladora de les Hisendes Locals article 111 de la Llei 7/1985, d’abril i 178 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya.

Es proposa la modificació d’ordenances fiscals per a l’exercici 2015

**ORDENANCES FISCALS ANY 2015**

**PRIMER.-** Aprovar provisionalment la modificació de l’Ordenança General de Gestió, Inspecció i Recaptació dels ingressos de dret públic municipals que haurà de regir per a l’exercici 2015 i següents.

**SEGON.**- Aprovar provisionalment per a l’exercici de 2015 i següents la modificació de les Ordenances Fiscals de les Ordenances Fiscals que a continuació es relacionen:

Impostos:

ORDENANÇA FISCAL NÚM. 1.- IMPOST SOBRE BÉNS IMMOBLES

Article 6è - Base Imposable i base liquidable --. Lletra c) i d)

c) Per a aquells immobles on l'actualització del valor cadastral per aplicació dels coeficients establerts en les lleis de pressupostos generals de l'Estat determini un decrement en la base imposable dels immobles, el valor base serà la base liquidable de l'exercici immediatament anterior a dita actualització.

d) El component individual, en el cas de modificació de valors cadastrals produïts com a conseqüència dels procediments de valoració col·lectiva previstos en la normativa cadastral, exceptuats els de caràcter general, que tinguin lloc abans de finalitzar el termini de reducció, serà, en cada any, la diferència positiva entre el nou valor cadastral i el seu valor base. Aquesta diferència es dividirà per l’últim coeficient reductor aplicat.

ORDENANÇA FISCAL NÚM. 2.- IMPOST SOBRE ACTIVITATS ECONÒMIQUES

Article 5è.- Beneficis fiscals de caràcter potestatiu

1. A l’empara del que disposa l’article 88.2.a) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, els qui iniciïn l'exercici de qualsevol activitat empresarial, i tributin per quota municipal, gaudiran d’una bonificació de 0% de la quota tributària durant 0 anys, a comptar des de l'inici de l’activitat o, si s'escau, des de la fi de l’exempció prevista en la lletra B) de l’apartat 1 de l’article anterior. Aquest període caducarà, en tot cas, una vegada transcorreguts 0 anys.

Per poder gaudir de la bonificació es requereix que l'activitat econòmica no s'hagi exercit anteriorment sota cap altra titularitat, en els termes regulats a l’apartat B de l’article 4.1 de la present Ordenança.

Quan es tracti de subjectes passius per l'impost que ja estiguessin realitzant en el municipi activitats empresarials subjectes al mateix, no es considerarà que s'inicia una nova activitat en els següents casos:

a) Quan l'alta sigui deguda a canvis normatius en la regulació de l'impost.

b) Quan l'alta sigui conseqüència d'una reclassificació de l'activitat que s'estava exercint.

c) Quan l'alta suposi l'ampliació o reducció de l'objecte material de l'activitat que ja s'estava realitzant.

d) Quan l'alta sigui conseqüència de l'obertura d'un nou local per a la realització de l'activitat per la qual ja s'estava tributant.

2. A l’empara del que disposa l’article 88.2.b) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació de 0% de la quota tributària del període impositiu corresponent els subjectes passius per quota municipal que incrementin en 0 treballadors la mitjana de la plantilla de treballadors amb contracte indefinit afectes al conjunt de les activitats desenvolupades en el municipi.

L’increment s’obtindrà per diferència entre la mitjana de la plantilla del període impositiu immediat anterior al d’aplicació de la bonificació i l’anterior a aquell. Per calcular aquesta mitjana de la plantilla es multiplicarà el nombre de treballadors amb contracte indefinit existent en cada període pels dies que han estat en actiu durant el mateix i es dividirà el resultat pels dies de duració del període, o per 365 dies si és d’un any, amb les següents especialitats:

a) En els supòsits de absorció, fusió i transformació de empreses el còmput de les plantilles de l’any base es realitza atenent la situació conjunta de les empreses afectades abans i desprès de l’operació.

b) En el supòsit de subjectes passius que realitzin activitats en més d’un municipi no es considerarà increment de plantilla el trasllat de treballadors que ja formaven part de l’empresa a centres d’activitat situats en el municipi.

c) Quan es tracti de treballadors a temps parcial, es calcularà el nombre equivalent d’ells en funció de la durada d’una jornada laboral completa.

Aquesta bonificació és incompatible amb la regulada en l’apartat anterior, i s’haurà de sol·licitar dintre del primer trimestre de l’any en el qual és d’aplicació, juntament amb la documentació acreditativa. L’acord de concessió inclourà, si s’escau, el càlcul de la quota tributària bonificada que integrarà la liquidació del període impositiu corresponent.

3. A l’empara del que disposa l’article 88.2.c) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació de 0% de la quota tributària corresponent els subjectes passius per quota municipal que produeixin i facin servir, per al desenvolupament de les activitats que duguin a terme en el municipi, energia obtinguda en instal·lacions per a l’aprofitament d’energia ... (eòlica, solar, a partir de biomassa...) o a partir de sistemes de cogeneració, sempre que realitzin la producció en instal·lacions ubicades al terme municipal i dediquin l’energia així obtinguda a activitats pròpies que realitzin en el municipi. Si el subjecte passiu es limita a fer servir d’aquest tipus d’energia, sense produir-ne, el seu consum ha de representar, al menys, un 80% del total de la energia que utilitzi per les activitats realitzades en el municipi. En el primer supòsit, es bonificarà la quota tributària de l’activitat productiva, així com les quotes de la resta de les activitats en les quals es consumeixi l’energia obtinguda i aquest consum representi, com a mínim el 80% del total de l’energia utilitzada. En el segon supòsit, es bonificaran les quotes tributàries de les activitats del titular que compleixin el requisit establert.

La bonificació té caràcter pregat i una durada màxima de 0 períodes impositius, a comptar des del començament de la producció o de la utilització de l’energia i s’aplicarà a les liquidacions que no hagin adquirit fermesa al moment de la presentació de la sol·licitud.

Aquesta bonificació és incompatible amb la regulada en l’apartat (o els apartats ...) anterior(s).

4. A l’empara del que disposa l’article 88.2.c) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació de 0% de la quota tributària corresponent els subjectes passius per quota municipal que traslladin les seves instal·lacions situades al municipi a (indicar la zona o zones).

La bonificació, que té caràcter pregat i una durada màxima de 0% períodes impositius des que tingui efectes econòmics el trasllat, sempre que les instal·lacions continuïn en la zona indicada, s’ha de sol·licitar en el termini establert reglamentàriament per a la presentació de la declaració de variació del domicili de l’activitat.

Aquesta bonificació és incompatible amb la regulada en l’apartat (o els apartats ...) anterior(s.

5. A l’empara del que disposa l’article 88.2.c) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació de 0% de la quota tributària corresponent els subjectes passius per quota municipal que estableixin un pla de transport pels seus treballadors afectes a les activitats desenvolupades en el municipi, quan l’Ajuntament consideri que l’esmentat pla redueix de manera significativa el consum d’energia i les emissions d’agents contaminants o que afavoreix la fluïdesa del trànsit en el municipi.

La bonificació, que té caràcter pregat, es mantindrà indefinidament mentre que el subjecte passiu compleixi els requisits establerts per l’ordenança vigent en cada període impositiu i s’aplicarà a les liquidacions que no hagin adquirit fermesa al moment de la presentació de la sol·licitud.

Aquesta bonificació és incompatible con la regulada en l’apartat (o els apartats ...) anterior(s).

6. A l’empara del que disposa l’article 88.2.d) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, els subjectes passius per quota municipal que durant un període impositiu obtinguin un rendiment net negatiu derivat de les activitats desenvolupades en el municipi gaudiran d’una bonificació de 0% de la quota tributària corresponent al dit període. Quan el rendiment net del període indicat sigui positiu, però nosuperi els límits que s’indiquen a continuació gaudiran igualment d’una bonificació en els percentatges que s’assenyalen:

- Rendiment net inferior a 0 EUR 0 %.

A efectes d’aquesta bonificació s’entendrà per rendiment net la diferència entre els beneficis i les pèrdues d’explotació, comptabilitzats de conformitat amb el que disposa la legislació mercantil vigent.

Aquesta bonificació, que té caràcter pregat, s’haurà de sol·licitar en el mateix termini en què s’hagin de presentar les declaracions de l’Impost sobre societats, de l’Impost sobre la renda dels no residents o de l’impost sobre la renda de les persones físiques, segons procedeixi, juntament amb la documentació acreditativa. L’acord de concessió inclourà, si s’escau, la quantia de la quota tributària a retornar, que en cap cas tindrà la consideració d’ingrés indegut.

Aquesta bonificació és incompatible amb la regulada en l’apartat (o els apartats ...) anterior(s).

7. A l’empara del que disposa l’article 88.2.e) del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, gaudiran d’una bonificació de fins el 95% de la quota tributària els subjectes passius per quota municipal que duguin a terme activitats que siguin declarades d’especial interès o utilitat municipal per concorre circumstàncies socials, culturals, històric artístiques o de foment de l’ocupació que justifiqui tal declaració. Correspondrà aquesta declaració al Ple de la Corporació i s’acordarà, prèvia sol·licitud del subjecte passiu, per vot favorable de la majoria simple dels seus membres.

La bonificació s’aplicarà a la quota resultant d’aplicar, si és el cas, les bonificacions a què es refereixen els punts 5 i 6 de l’article 4 d’aquesta ordenança, i a les establertes en els apartats anteriors d’aquest article.

Article 7è.- Quota tributària passa a Art. 9è.-

**Article 9.- Coeficients de situació**

1. Als efectes del que preveu l'article 87 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, les vies públiques d'aquest municipi es classifiquen en 2 categories fiscals. Annex a aquesta ordenança figura l'índex alfabètic de les vies públiques amb expressió de la categoria fiscal que correspon a cadascuna d'elles.

2. Les vies públiques que no apareguin relacionades a l'índex alfabètic abans esmentat seran considerades de darrera categoria, i romandran en la susdita classificació fins al primer de gener de l'any següent a aquell en què el Ple d'aquest Ajuntament aprovi la categoria fiscal corresponent i la inclusió a l'índex alfabètic de vies públiques.

3. Sobre les quotes incrementades per aplicació del coeficient assenyalat a l'article 8è. d'aquesta Ordenança, i atenent la categoria fiscal de la via pública on radica físicament el local en què es realitza l'activitat econòmica, s'estableix la taula de coeficients següent:

CATEGORIA FISCAL DE LES VIES PÚBLIQUES:

|  |  |  |
| --- | --- | --- |
| Categoria | 1a. Indústria | 2a. Comerç |
| Coeficient aplicable | 2,498 | 2,305 |

4. El coeficient aplicable a qualsevol local ve determinat pel corresponent a la categoria del carrer on tingui assenyalat el número de policia o estigui situat l'accés principal.

ORDENANÇA FISCAL NÚM. 3 .- IMPOST SOBRE VEHICLES DE TRACCIÓ MECÀNICA

Article 4t -Beneficis fiscals de concessió obligatòria i quantia fixa-- lletra g)

g) Els vehicles matriculats a nom de persones amb discapacitat per al seu ús exclusiu, als quals s’aplicarà l’exempció mentre es mantinguin les dites circumstàncies, tant els vehicles conduïts per persones amb discapacitat com els destinats al seu transport. Es considera persona amb discapacitat qui tingui aquesta condició legal en grau igual o superior al 33 per 100. A aquests efectes, tindran també la consideració de persones amb discapacitat en grau igual o superior al 33 per 100 els pensionistes de la Seguretat Social que tinguin reconeguda una pensió d’incapacitat permanent en el grau de total, absoluta o gran invalidesa, i els pensionistes de classes passives que tinguin reconeguda una pensió de jubilació o de retir per incapacitat permanent per al servei o inutilitat. Aquesta previsió no serà d’aplicació a les persones pensionistes d’invalidesa que als 65 anys optin per una pensió de jubilació ordinària, a les persones que acreditin una incapacitat parcial ni a les persones que han deixat de tenir la condició d’incapacitat o classes passives.

Per poder gaudir de l’exempció a què es refereix l’apartat anterior, els interessats hauran d’aportar el certificat o la resolució de reconeixement del grau de la discapacitat emès per l’òrgan competent.

Caldrà justificar la destinació del vehicle, per a la qual cosa s’adjuntarà a la sol·licitud una manifestació signada pel titular del vehicle on s’especifiqui si aquest serà conduït per ell mateix o bé es destinarà al seu transport.

La falsedat o inexactitud en la manifestació efectuada constituirà infracció greu, de conformitat amb el que preveu l’article 194 de la Llei general tributària, raó per la qual s’iniciarà el procediment sancionador de conformitat amb l’Ordenança general de gestió, inspecció i recaptació dels ingressos de dret públic.

Les exempcions previstes a les lletres f) i g) no seran aplicables als subjectes passius que en siguin beneficiaris per a més d’un vehicle simultàniament.

ORDENANÇA FISCAL NÚM. 4.- IMPOST SOBRE L'INCREMENT DEL VALOR DELS TERRENYS DE NATURALESA URBANA.

Article 3r. Subjectes passius

1. És subjecte passiu de l’impost a títol de contribuent:
2. En les transmissions de terrenys o en la constitució o transmissió de drets reals de gaudiment limitatius del domini a títol lucratiu, la persona física o jurídica, o l’entitat a que es refereix l’article 35.4 de la Llei general tributària, que adquireixi el terreny o a favor de la qual es constitueixi o transmeti el dret real de que es tracti.
3. En les transmissions de terrenys o en la constitució o transmissió de drets reals de gaudiment limitatius del domini a títol onerós, la persona física o jurídica, o l’entitat a que es refereix l’article 35.4 de la Llei general tributària, que transmeti el terreny, o que constitueixi o transmeti el dret real de que es tracti.
4. En els supòsits a que es refereix la lletra b) de l’apartat anterior, tindrà la consideració de subjecte passiu substitut del contribuent, la persona física o jurídica, o l’entitat a que es refereix l’article 35.4 de la Llei general tributària, que adquireixi el terreny o a favor de la qual es constitueixi o transmeti el dret real de que es tracti, quan el contribuent sigui una persona física no resident a Espanya.

*Article 5è.- Beneficis fiscals de concessió obligatòria i quantia fixa*

1. Estan exempts d’aquest impost els increments de valor que es manifestin com a conseqüència de la constitució i la transmissió de qualsevol dret de servatge.

2. Estan exempts d'aquest impost els increments de valor que es manifestin com a conseqüència de les transmissions realitzades amb ocasió de la dació en pagament de l'habitatge habitual del deutor hipotecari o garant del mateix, per a la cancel·lació de deutes garantits amb hipoteca que recaigui sobre el mateix, contrets amb entitats de crèdit o qualsevol altra entitat que, de manera professional, realitzi l'activitat de concessió de préstecs o crèdits hipotecaris.

Així mateix, estan exempts d'aquest impost els increments de valor que es manifestin com a conseqüència de les transmissions de l'habitatge habitual del deutor hipotecari realitzades en procediment d'execució hipotecària notarial o judicial, per a la cancel·lació de deutes garantits amb hipoteca que recaigui sobre el mateix, contrets amb entitats de crèdit o qualsevol altra entitat que, de manera professional, realitzi l'activitat de concessió de préstecs o crèdits hipotecaris.

No serà d'aplicació aquesta exempció quan el deutor o garant transmetent o qualsevol altre membre de la seva unitat familiar disposi d'altres béns o drets en quantia suficient per a satisfer la totalitat del deute hipotecari i evitar la transmissió de l'habitatge.

A aquests efectes es considera habitatge habitual la residència on hagi figurat empadronat el contribuent de forma ininterrompuda durant, al menys, els dos anys anteriors a la transmissió o des del moment de l'adquisició si dit termini fos inferior als dos anys.

Respecte al concepte d'unitat familiar, s'estarà a allò que es disposa a la Llei 35/2006, de 28 de novembre, de l'Impost sobre la renda de les persones físiques i de modificació parcial de les lleis dels Impostos sobre societats, sobre la renda de no residents i sobre el patrimoni. A aquests efectes, s'equipara el matrimoni amb la parella de fet legalment inscrita.

La concurrència dels requisits previstos anteriorment s'acreditarà pel transmetent davant l'Ajuntament.

3. També estan exempts d’aquest impost els corresponents increments de valor quan la obligació de satisfer aquell recaigui sobre les persones o entitats següents:

a) Aquest Municipi, l’Estat, la Comunitat Autònoma i altres entitats locals a les quals pertany o que estiguin integrades en aquest municipi, així com els organismes autònoms de l’Estat i les entitats de dret públic d’anàleg caràcter de la Comunitat Autònoma i de dites entitats locals.

b) Les entitats definides a la Llei 49/2002, de 23 de desembre, de règim fiscal de les entitats sense fins lucratius i dels incentius fiscals al mecenatge, sempre que compleixin els requisits establerts a l’esmentada llei i al seu reglament aprovat per Reial decret 1270/2003, de 10 d'octubre.

Per gaudir d'aquesta exempció les entitats esmentades hauran de comunicar a l'Ajuntament la seva opció pel règim fiscal previst al Títol II de la Llei 49/2002, mitjançant la corresponent declaració fiscal, abans de la finalització de l'any natural en què s'hagi produït el fet imposable d'aquest impost.

No obstant això, en la transmissió de terrenys o en la constitució o transmissió de drets reals de gaudiment limitatius del domini a títol lucratiu, la comunicació es podrà efectuar en el termini previst a l'apartat 7 de l'article 11è d'aquesta Ordenança, en el supòsit que la finalització d'aquest termini excedeixi de l'any natural previst al paràgraf anterior.

L'esmentada comunicació haurà d'anar acompanyada d'acreditació de la presentació de la declaració censal a la corresponent Administració tributària.

c) Les Entitats Gestores de la Seguretat Social i les Mutualitats de Previsió Social regulades pel Text refós de la Llei d'ordenació i supervisió dels segurs privats, aprovat per Reial decret legislatiu 6/2004, de 29 d'octubre.

d) Els titulars de concessions administratives revertibles respecte als terrenys que hi estiguin afectes.

e) La Creu Roja Espanyola.

f) Les persones o entitats a favor de les quals s'hagi reconegut l’exempció en tractats o convenis internacionals.

*Article 6è.- Beneficis fiscals de concessió potestativa o quantia variable*

1. Es concedirà una bonificació del 25 per cent de la quota de l’Impost, en les transmissions de terrenys, i en la transmissió o constitució de drets reals de gaudiment limitatiu del domini que afectin a l'habitatge habitual del causant realitzades a títol lucratiu per causa de mort a favor dels seus descendents de primer grau i adoptats, els cònjuges i els seus ascendents de primer grau i adoptants.

A aquests efectes es considera habitatge habitual la residència on figuri empadronat el causant. No obstant, s'entendrà que l'habitatge no perd el caràcter d'habitual a efectes d'aquesta bonificació, quan la baixa en el padró hagi estat motivada per causes de salut suficientment acreditades.

L’habitatge, un traster i fins a dues places d’aparcament es poden considerar conjuntament com a l’habitatge habitual, sempre i quan es trobin situats al mateix edifici o complex urbanístic.

En qualsevol cas, per tenir dret a l'esmentada bonificació caldrà que l'immoble adquirit, en el moment de la defunció del causant, no estigues total o parcialment cedit a tercers.

2. Es concedirà una bonificació del 0 per cent de la quota íntegra de l'impost, en les transmissions de terrenys, i en la transmissió o constitució de drets reals de gaudiment limitatiu del domini de terrenys, en els que es desenvolupin activitats econòmiques que siguin declarades d'especial interès o utilitat municipal per concórrer circumstàncies socials, culturals, històric artístiques o de foment de l'ocupació que justifiquin aquesta declaració.

La declaració d'especial interès o utilitat municipal correspondrà al Ple de la Corporació i s'acordarà, prèvia sol·licitud del subjecte passiu, per vot favorable de la majoria simple dels seus membres.

ORDENANÇA FISCAL NÚM. 5 .- IMPOST SOBRE CONSTRUCCIONS, INSTAL·LACIONS I OBRES.

Art. 2n.- Actes subjectes

Entre d’altres, estan subjectes a aquest impost les construccions, les instal·lacions i les obres següents:

a) Les obres d'edificació, construcció i instal·lació de nova planta, i les d'ampliació, reforma, modificació o rehabilitació d'edificis, construccions i instal·lacions ja existents.

b) Les obres de demolició total o parcial de les construccions i les edificacions.

c) La construcció, la instal·lació, la modificació i la reforma de parcs eòlics, aerogeneradors i instal·lacions fotovoltaiques.

d) La construcció de guals per a l’entrada i sortida de vehicles de les finques a la via pública.

e) Les construccions, instal·lacions i obres fetes a la via pública per particulars o per les empreses subministradores de serveis públics, entre les quals s’inclouen tant l’obertura de cales, rases o pous, la col·locació de pals de suport, les canalitzacions, les escomeses i, en general, qualsevol remoció del paviment o voreres, com totes les obres que s’efectuïn per a la reposició, reconstrucció o arranjament d’allò que hagi resultat destruït o malmès per les obres esmentades.

f) La construcció i la instal·lació de murs i tanques.

g) Els moviments de terres, com desmunts, explanacions, excavacions, terraplens, etc., així com les obres de vialitat i d’infraestructures i altres actes d’urbanització, llevat que aquests actes estiguin detallats i programats com a obres a executar en un projecte d’urbanització degudament aprovat o d’edificació autoritzat.

h) La nova implantació, l’ampliació o la modificació de tota mena d’instal·lacions tècniques dels serveis d’interès general, tals com línies elèctriques, telefòniques, o altres de similars i la col·locació d’antenes o dispositius de telecomunicacions de qualsevol tipus.

i) La instal·lació, reforma o qualsevol altra modificació dels suports publicitaris.

j) Les obres, les instal·lacions i les actuacions que afectin al subsòl, tal com les dedicades a aparcaments, a activitats industrials, mercantils o professionals, a serveis d’interès general o a qualsevol altre ús a què es destini el subsòl.

k) Les construccions, instal·lacions i obres de caràcter provisional.

l) L’obertura, la pavimentació i modificació de camins rurals.

m) La instal·lació de cases prefabricades i instal·lacions similars, siguin provisionals o permanents.

n) La instal·lació d’hivernacles o instal·lacions similars.

o) La realització de qualsevol altres actes que la normativa urbanística vigent a Catalunya, el planejament urbanístic o les ordenances municipals subjectin a llicència urbanística o d’obres, a declaració responsable o a comunicació prèvia, sempre que es tracti de construccions, d’instal·lacions o d’obres.

Article 9è.- ANNEX

Mb: Mòdul bàsic, que a hores d’ara el COAC ha fixat en 487,00 EUR/m².

2. COEFICIENT D’ÚS (Cu)

2.1. Edificació:

|  |  |
| --- | --- |
| USOS | Cu |
| - Ascensor | 10,00 |
| - Hotels de 5 estrelles. Museus. Sales de cinema. Teatres, auditoris. | 3,00 |
| - Clíniques i hospitals. Tanatoris i crematoris | 2,80 |
| - Balnearis. Biblioteques. Hotels de 4 estrelles. Centres d’investigació i laboratoris universitaris. Centres penitenciaris. Estacions, aeroports i terminals de transports. Facultats i escoles universitàries. | 2,60 |
| - Edificis de jutjats. Laboratoris d’anàlisi. Palaus d’exposicions i congressos. | 2,40 |
| - Aparthotel i residències. Cementiris. Centres de culte. Clubs socials amb serveis. Edificis administratius. Edificis serveis públics. Hotels de 3 estrelles. | 2,20 |
| - Centres mèdics, consultoris. Despatxos amb alt equipaments. Escoles i instituts grau mig. Hotels de 2 estrelles. Laboratoris industrials. Locals bancaris. Oficines. Pavellons i complexos esportius i d’oci. Restaurants i cafeteries. | 2,00 |
| - Construccions per turisme rural. Dispensaris, CAP. Hostals i Pensions. Hotels d’1estrella. Llars d’infants i parvularis. Piscines cobertes. | 1,80 |
| - Botigues i comerços amb activitat. Estables de cria intensiva i escorxadors. Habitatge adossat. Habitatge unifamiliar. Sales d’usos múltiples. | 1,60 |
| - Habitatge col·lectiu. Vestidors. | 1,40 |
| - Edificis d’aparcaments. Locals i magatzems comercials sense ús. Pistes poliesportives cobertes. Plantes altes edifici industrial. | 1,20 |
| - Construccions auxiliars o annexes. Edificis industrials, tallers i fàbriques. Garatges. Graners o magatzem. Piscines descobertes. Quadres estables. | 1,00 |
| - Magatzems i naus industrials. | 0,70 |
| - Coberts. | 0,60 |
| - Piscines (sense cobrir). | 1,00 |
| - Parcs i jardins. | 0,40 |
| - Càmpings i pistes esportives descobertes. Façanes i cobertes. Graderies. Obres d’urbanització. | 0,30 |
| - Estacionaments en superfície. Paviments d’asfalt. Tanques i murs. | 0,20 |
| - Paviments amb drenatge. | 0,10 |
| - Condicionament de terreny. | 0,05 |

Mb: Mòdul bàsic, que a hores d’ara el COAC ha fixat en 487,00 EUR/m².

Taxes:

ORDENANÇA FISCAL NÚM. 6 .- TAXA PER OCUPACIONS DEL SUBSÒL, EL SÒL I LA VOLADA DE LA VIA PÚBLICA

Article 2n. Fet imposable

H) s’elimina aquest apartat

ORDENANÇA FISCAL NÚM. 7 .- TAXA PER APROFITAMENTS ESPECIALS A FAVOR D’EMPRESES EXPLOTADORES DE SUBMINISTRAMENT QUE AFECTIN LA GENERALITAT DEL VEÏNAT

*Article 1r.- Fonament i naturalesa*

A l’empara del previst als articles 57 i 24.1.c del text refós de la Llei reguladora de les hisendes locals, aprovat pel Reial Decret Legislatiu 2/2004, de 5 de març, es regula la taxa per utilització privativa o aprofitaments especials constituïts en el sòl, subsòl o volada de les vies públiques municipals, a favor d’empreses explotadores de serveis de subministraments que resultin d’interès general o afectin la generalitat o una part important del veïnat, que es regirà per aquesta Ordenança fiscal.

*Article 2n.- Fet imposable*

1. Constitueix el fet imposable de la taxa el gaudiment de la utilització privativa o els aprofitaments especials constituïts en el sòl, subsòl o volada de les vies públiques municipals, a favor d’empreses o entitats que utilitzen el domini públic per a prestar els serveis de subministraments que resultin d’interès general o afectin la generalitat o una part important del veïnat.

2. L’aprofitament especial del domini públic es produirà sempre que per a la prestació del servei de subministrament calgui utilitzar una xarxa que materialment ocupa el sòl, subsòl o volada de les vies públiques municipals, amb independència de qui sigui el titular de la xarxa.

3. En particular, es comprendran entre els serveis referits als apartats anteriors els subministraments d’aigua, gas, electricitat, telefonia fixa i altres mitjans de comunicació diferents de la telefonia mòbil.

4. El pagament de la taxa regulada en aquesta Ordenança suposa l’exclusió expressa de l’exacció d’altres taxes derivades de la utilització privativa o l’aprofitament especial constituït en el sòl, subsòl o vol de les vies públiques municipals, necessaris per a la prestació dels serveis de subministraments d’interès general.

*Article 3r.- Subjectes passius*

1. Són subjectes passius les empreses o entitats explotadores de serveis de subministrament que resultin d’interès general o afectin la generalitat o una part important del veïnat, tals com les de proveïment d’aigua, subministrament de gas, electricitat, telefonia fixa i altres d’anàlogues, així com també les empreses que explotin les xarxes de comunicació interna mitjançant sistemes de fibra òptica, televisió per cable o qualsevol altra tècnica, independentment del seu caràcter públic o privat.

A aquests efectes, s’inclouen entre les empreses explotadores d'aquests serveis les empreses distribuïdores i comercialitzadores dels mateixos.

2. Als efectes de la taxa aquí regulada, tenen la consideració de subjectes passius les empreses o entitats explotadores a què es refereix l’apartat anterior, tant si són titulars de les corresponents xarxes a través de les quals s’efectuïn els subministraments com si, no sent titulars de dites xarxes, ho són de drets d’ús, accés o interconnexió a les mateixes.

3. Les empreses titulars de les xarxes físiques a les quals no els resulti aplicable el que es preveu als apartats anteriors, estan subjectes a la taxa per ocupacions del sòl, el subsòl i la volada de la via pública, regulada en l’Ordenança fiscal corresponent.

*Article 4t.- Responsables i successors*

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

*Article 5è.- Base imposable*

1. Quan el subjecte passiu sigui titular de la xarxa que ocupa el sòl, subsòl o volada de les vies públiques, mitjançant la qual es produeix el gaudiment de l’aprofitament especial del domini públic local, la base imposable està constituïda per la xifra d’ingressos bruts procedents de la facturació que obtinguin anualment en el terme municipal les empreses o entitats assenyalades en l’article 3r, punts 1 i 2 d’aquesta Ordenança.

2. Quan per al gaudiment de l’aprofitament especial a què es refereix l’apartat anterior el subjecte passiu hagi utilitzat xarxes alienes, la base imposable de la taxa està constituïda per la xifra d’ingressos bruts obtinguts anualment en el terme municipal minorada en les quantitats que hagi d’abonar al titular de la xarxa, per l’ús de la mateixa.

3. Als efectes dels apartats anteriors, tenen la consideració d’ingressos bruts procedents de la facturació aquells que, essent imputables a cada entitat, hagin estat obtinguts per la mateixa com a contraprestació pels serveis prestats en aquest terme municipal, en desenvolupament de l’activitat ordinària; només s’exclouran els ingressos originats per fets o activitats extraordinàries.

A títol enunciatiu, tenen la consideració d’ingressos bruts les facturacions pels conceptes següents:

a) Subministraments o serveis d’interès general, propis de l’activitat de l’empresa, que corresponguin a consums dels abonats efectuats en el Municipi.

b) Serveis prestats als consumidors necessaris per a la recepció del subministrament o servei d’interès general propi de l’objecte de l’empresa, incloent-hi els enllaços a la xarxa, posada en marxa, conservació, modificació, connexió, desconnexió i substitució dels comptadors o instal·lacions propietat de l’empresa.

c) Lloguers, canons, o drets d’interconnexió percebuts d’altres empreses subministradores de serveis que utilitzin la xarxa de l’entitat que té la condició de subjecte passiu.

d) Lloguers que han de pagar els consumidors per l’ús dels comptadors o d’altres mitjans emprats en la prestació del subministrament o servei.

e) Altres ingressos que es facturin pels serveis resultants de l’activitat pròpia de les empreses subministradores.

4. No s’inclouran entre els ingressos bruts, a aquests efectes, els impostos indirectes que graven els serveis prestats ni les partides o quantitats cobrades per compte de tercers que no constitueixin un ingrés propi de l’entitat que és subjecte passiu de la taxa. Així mateix, no s’inclouran entre els ingressos bruts procedents de la facturació les quantitats percebudes per aquells serveis de subministrament que s'utilitzin en aquelles instal·lacions que es trobin inscrites en la secció 1a. o 2a. del Registre administratiu d’instal·lacions de producció d’energia elèctrica del Ministeri corresponent, com a matèria primera necessària per a la generació d’energia susceptible de tributació per aquest règim especial.

5. No tenen la consideració d’ingressos bruts procedents de la facturació els conceptes següents:

a) Les subvencions públiques d’explotació o de capital que les empreses puguin rebre.

b) Les indemnitzacions exigides per danys i perjudicis, llevat que siguin compensació o contraprestació per quantitats no cobrades que calgui incloure en els ingressos bruts definits en l’apartat 3.

c) Els ingressos financers, com ara interessos, dividends i qualssevol altres de naturalesa anàloga.

d) Els treballs realitzats per l’empresa per al seu immobilitzat.

e) Les quantitats procedents d’alienacions de béns i drets que formen part del seu patrimoni.

6. Les taxes regulades en aquesta Ordenança exigibles a les empreses o entitats assenyalades en l’article 3r, punts 1 i 2 d’aquesta Ordenança, són compatibles amb altres taxes establertes, o que pugui establir l’Ajuntament, per la prestació de serveis o realització d’activitats de competència local, de les quals les esmentades empreses hagin de ser subjectes passius.

*Article 6è.- Tipus i quota tributària*

La quantia de la taxa es determina aplicant l’1,5 per 100 a la base imposable definida a l’article 5è d’aquesta Ordenança.

*Article 7è.- Període impositiu i meritació de la taxa*

1. El període impositiu coincideix amb l’any natural, llevat dels supòsits d’inici o cessament en la utilització o aprofitament especial del domini públic local necessari per a la prestació del subministrament o servei, casos en què el període impositiu comprèn des de l’inici fins al cessament efectiu.

2. La taxa es merita el primer dia del període impositiu.

*Article 8è.- Règim de declaració i d’ingrés*

1. S’estableix el règim d’autoliquidació per a cada tipus de subministrament, que tindrà periodicitat trimestral i comprendrà la totalitat dels ingressos bruts facturats en el trimestre natural a què es refereixi. El cessament en la prestació de qualsevol subministrament o servei d’interès general comporta l’obligació de fer constar aquesta circumstància a l’autoliquidació del trimestre corresponent, així com la data de finalització.

2. La data de la presentació finalitzarà l’últim dia del mes següent o l’immediat hàbil posterior a cada trimestre natural. Es presentarà a l’Ajuntament una autoliquidació per a cada tipus de subministrament efectuat en el terme municipal, especificant el volum d’ingressos percebuts per cada un dels grups integrants de la base imposable, segons detall de l’article 5è.3 d’aquesta Ordenança. L’especificació referida al concepte previst a la lletra c) de l’esmentat article, inclourà la identificació de la empresa o empreses subministradores de serveis a les quals s’hagi facturat quantitats en concepte de peatge.

La quantia total d’ingressos declarats pels subministraments a què es refereix l’apartat a) de l’esmentat article 5è.3 no podrà ser inferior a la suma dels imports dels consums registrats en comptadors, o altres instruments de mesura, instal·lats en aquest Municipi.

3. Les empreses que utilitzin xarxes alienes hauran d’acreditar la quantitat satisfeta als titulars de les xarxes per tal de justificar la minoració d’ingressos a què es refereix l’article 5è.2 de la present Ordenança. Aquesta acreditació s’acompanyarà de la identificació de l’empresa o entitat propietària de la xarxa utilitzada.

4. S’expedirà un document d’ingrés per a l’interessat, que li permetrà satisfer la quota en els llocs i terminis de pagament que s’hi indiquin.

Si la base imposable declarada per un trimestre és negativa, aquest import s’afegirà amb el seu signe a la base imposable del trimestre següent.

5. La presentació de les autoliquidacions després del termini fixat al punt 2 d’aquest article comportarà l’exigència dels recàrrecs d’extemporaneïtat, segons el que preveu l’article 27 de la Llei general tributària.

*Article 9è.- Gestió per delegació*

1. Si la gestió, la inspecció i la recaptació del tribut han estat delegades totalment o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l’Administració delegada.

2. L’Organisme de Gestió Tributària establirà els circuits administratius més adients per aconseguir la col·laboració de les organitzacions representatives dels subjectes passius a fi de simplificar el compliment de les obligacions formals i materials derivades d’aquelles, o els procediments de liquidació o recaptació.

3. Totes les actuacions de gestió, inspecció i recaptació que dugui a terme l’Organisme de Gestió Tributària s’ajustaran al que preveu la normativa vigent i la seva Ordenança general de gestió, inspecció i recaptació, aplicable als processos de gestió dels ingressos locals, la titularitat dels quals correspon als Municipis de la província de Barcelona que han delegat les seves facultats en la Diputació.

4. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de la taxa aquí regulada, quan circumstàncies organitzatives, tècniques o de distribució competencial dels serveis municipals ho facin convenient.

*Article 10è.- Infraccions i sancions*

1. La manca d’ingrés del deute tributari que resulta de l’autoliquidació correcta de la taxa dins els terminis establerts en aquesta ordenança, constitueix infracció tributària tipificada a l’article 191 de la Llei general tributària, que es qualificarà i sancionarà segons disposa l’esmentat article.

2. La resta d’infraccions tributàries que es puguin cometre en els procediments de gestió, inspecció i recaptació d’aquesta taxa es tipificaran i sancionaran d’acord amb el que es preveu a la Llei general tributària i a l’Ordenança general de gestió, inspecció i recaptació dels ingressos de dret públic municipals.

*Disposició addicional.- Modificació dels preceptes de l’ordenança i de les referències que fa a la normativa vigent, amb motiu de la promulgació de normes posteriors*

Els preceptes d’aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d’aquesta, s’entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

*Disposició final*

La present Ordenança fiscal, aprovada provisionalment pel Ple de la Corporació en sessió celebrada el ........ i que ha quedat definitivament aprovada en data ........, regirà des del dia 1 de gener de 2015 i es mantindrà vigent fins la seva modificació o derogació expressa.

ORDENANÇA FISCAL NÚM. 20 .- TAXA PER LLICÈNCIES O LA COMPROVACIÓ D’ACTIVITATS COMUNICADES EN MATÈRIA D’URBANISME.

Article 9.- Declaració

1. Les persones interessades en l'obtenció d'una llicència d'obres o en realitzar una comunicació prèvia en matèria urbanística presentaran, prèviament, la instància corresponent en el Registre General i adjuntaran un certificat expedit per tècnic competent, on s’especifiqui de forma detallada la naturalesa de l'obra, el lloc d'emplaçament, l’import estimat de l'obra, l'amidament i el destí de l'edifici.

4. En el cas de la llicència o comunicació prèvia relativa a la primera utilització i ocupació dels edificis i les construccions, s'acompanyarà certificació del facultatiu director que acrediti la data del finiment de les obres i de fet que aquestes s'han efectuat d'acord amb el projecte aprovat o amb les modificacions posteriors i les condicions imposades, i que l'edificació està en condicions de ser utilitzada. Es prendrà com a cost real i efectiu dels edificis i les construccions el declarat davant de l'Ajuntament pel subjecte passiu un cop finalitzades les obres o el comprovat pel propi Ajuntament, tal i com estableix l'ordenança fiscal reguladora de l'Impost de construccions, instal·lacions i obres.

5. En el cas de la llicència relativa a la primera utilització i ocupació parcial dels edificis i les construccions a que fa referència l’article 5.2 del Decret 64/2014, de 13 de maig, pel qual s’aprova el Reglament sobre protecció de la legalitat urbanística (RPLU), es prendrà com a cost real i efectiu dels edificis i les construccions el declarat davant de l’Ajuntament pel subjecte passiu un cop executades les obres de la part que es pretén utilitzar i ocupar, o el comprovat pel propi Ajuntament, tal i com estableix l’ordenança fiscal reguladora de l’Impost de construccions, instal·lacions i obres.

ORDENANÇA FISCAL NÚM. 21 .- TAXA PER LA PRESTACIÓ DELS SERVEIS D'INTERVENCIÓ ADMINISTRATIVA EN L’ACTIVITAT DELS CIUTADANS I LES EMPRESES A TRAVÉS DEL SOTMETIMENT A PRÈVIA LLICÈNCIA, COMUNICACIÓ PRÈVIA O DECLARACIÓ RESPONSABLE I PELS CONTROLS POSTERIORS A L’INICI DE LES ACTIVITATS.

Article 6.- Quota tributària

* Modificació text Tarifes: 6, 9, 15, 22 i 40

|  |  |
| --- | --- |
| 6.Tramitació del procediment de comprovació de la comunicació prèvia o declaració responsable per l'obertura d'establiments no subjectes a cap règim d'intervenció específic i llurs ampliacions , modificacions, o i canvis de nom activitats | 85,78 |
| 9.Procediment de comprovació de modificacions d'activitats sotmeses al règim de comunicació, i canvi de nom activitats. | 214,45 |
| 15.Tramitació del procediment de revisió de llicència ambiental municipal, i canvi de nom activitats. | 317,35 |
| 22.Procediment de verificació tècnics i validació de les dades de la comunicació, i canvi de nom activitats. | 214,45 |
| 40.Tramitació del procediment de revisió de llicència d'obertura d'establiments per dur a terme espectacles públics i activitats recreatives, i canvi de nom activitats. | 214,45 |

ORDENANÇA FISCAL NÚM. 38 .- PREU PÚBLIC PER LA PRESTACIÓ DEL SERVEI D’ATENCIÓ DOMICILIÀRIA

Article 4t.- Indicadors de referencia

S’afegeix:

Malgrat que aquests criteris es van fixar en la resolució del Consell Territorial publicada al BOE de 17/12/2008 i declarada nul·la per raons de forma per la sentència de l’Audiència Nacional de data 25 de febrer de 2011 , es mantenen per considerar-se tècnicament adequats després de 2 anys d’implementació d’aquest Model de copagament.

Es modifica la lletra b)

b) Servei de Teleassistència – 15,71 euros/mes

Article 5è.- Renda, capacitat econòmica i quota màxima.

1. La capacitat econòmica de la persona beneficiària es determinarà en atenció a la seva renda incrementada amb un percentatge del seu patrimoni net i minorada amb reduccions per càrregues familiars i per compensar el manteniment de la llar, segons els criteris de l’ORDRE BSF/130/2014, de 22 d'abril (publicada al DOGC de 29/04/2014).

2. Es considera renda de la persona beneficiària els ingressos derivats del treball i del capital, així com qualssevol altres substitutius d’aquests, d’acord amb la Llei de l’IRPF, afegint les pensions i prestacions socials exemptes a l’IRPF i excloent les quanties de les prestacions de naturalesa i finalitat anàlogues.

5. - L’IRSC està fixat pel 2014 en 7.967,73 EUR anuals o 663,98 EUR mensuals, als efectes de la present ordenança.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Capacitat Econòmica desglossament per trams (euro mes) | | | | | Tipus (%) | Quota Màxima | | | |
| de 0 a 1 IRSC | de | 0,00 € | a | 663,98 € | 0% |  |  |  | 0,00 € |
| de 1 a 2 IRSC | de | 663,99 € | a | 1.327,96 € | 30% | entre | 0,01 € | i | 199,19 € |
| de 2 a 3 IRSC | de | 1.327,97 € | a | 1.991,94 € | 40% | entre | 199,20 € | i | 464,79 € |
| de 3 a 4 IRSC | de | 1.991,95 € | a | 2.655,92 € | 50% | entre | 464,80 € | i | 796,78 € |
| de 4 a 5 IRSC | de | 2.655,93 € | a | 3.319,90 € | 60% | entre | 796,79 € | i | 1.195,16 € |
| més de 5 IRSC | més de | 3.319,91 € |  |  | 65% | més de | 1.195,17 € |  |  |

6. Si la persona és beneficiària dels dos serveis inclosos en aquesta ordenança, caldrà considerar la quota a pagar de forma integral

7. Si la persona beneficiària dels serveis inclosos en aquesta ordenança és també beneficiària d’altres serveis socials d’atenció domiciliària subjectes a copagament, caldrà considerar la quota a pagar de forma integral.

8. Si la persona beneficiària dels serveis inclosos en aquesta ordenança és també beneficiària d’un centre de dia subjecte a copagament, caldrà minorar la quota màxima amb l’import del copagament que ja estigui satisfent com a usuària del centre.

9. No obstant l’anterior, si la persona usuària dels serveis previstos en aquesta ordenança és titular d’alguna prestació d’anàloga naturalesa i finalitat de les esmentades a l’article 31 de la Llei 39/2006, l’import d’aquestes haurà de ser destinat al pagament d’aquests serveis.

**TERCER.-** Indicar que el text de l’Ordenança General de Gestió, Inspecció i Recaptació dels ingressos, de dret públic municipals a què es refereix l’acord primer, així com el text de les Ordenances específiques, és coincident en tot allò que constitueix prescripció legal d’obligatòria i general aplicació amb el model aprovat per la Diputació de Barcelona i publicitat al Butlletí Oficial de la Província de 30 de setembre de 2014.

**QUART.-** Els acords definitius en matèria de derogació, aprovació i modificació d’ordenances fiscals per a l’exercici de 2015, seran objecte de publicació en el Butlletí Oficial de la Província de Barcelona sota els criteris següents:

1. Es publicaran íntegrament els elements tributaris de determinació obligatòria per part de l’Ajuntament, així com els preceptes que difereixin del model proposat i aprovat per la Diputació de Barcelona.
2. Mitjançant remissió expressa al text/model aprovat per la Diputació de Barcelona i publicat al Butlletí Oficial de la Província de Barcelona de data 30 de setembre de 2014, es farà pública l’adaptació de l’Ordenança General de Gestió, Inspecció i Recaptació dels ingressos de dret públic municipals.

**CINQUÈ.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les Ordenances fiscals modificades durant el termini de trenta dies hàbils, comptats des del dia següent al de la publicació de l’anunci d’exposició en el Butlletí Oficial de la Província.

Durant el període d’exposició pública de les Ordenances, els qui tinguin un interès directe, en els termes previstos a l’article 18 del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març, podran examinar l’expedient i presentar-hi les reclamacions que estimin oportunes. Transcorregut el període d’exposició pública sense haver-se presentat reclamacions, els acords adoptats restaran definitivament aprovats.

**El Sr. alcalde, Marcel·lí Martorell i Font,**  tal com va dir a la Comissió Informativa, la modificació d’ordenances fiscals per a l’exercici 2015 tracta d’adaptar el text de les ordenances fiscals a diferents sentències o modificacions normatives que afecten a la redacció de les ordenances fiscals.

Hi ha una de les ordenances, ordenança fiscal 38, preu públic per la prestació del servei d’atenció domiciliària, en la que no s’aplica l’apartat b, com en anys anteriors.

**Grup Municipal VdC-CUP**

**Sr. Aleix Auber i Àlvarez.** S’ha presentat la modificació de les ordenances fiscals 2015 amb la variació d’aquests texts, motivats per aquestes sentencies, que ens aclareixen temes com és el de la plusvàlua a l’àmbit dels desnonaments, entre altres, amb els que estan d’acord.

**El Sr. alcalde, Marcel·lí Martorell i Font,**  indica que fins ara l’Ajuntament no podia fer res quant els desnonaments, no cobrar les plusvàlues no es podia fer.

**El Sr. Aleix Auber i Àlvarez**  li respon que això depèn del tarannà de l’ajuntament, aquí no es va fer però en altres ajuntaments si que es va fer.

**El Sr. alcalde, Marcel·lí Martorell i Font,**  li respon que això depèn de si vol prevaricar o no. Ell personalment prefereix defensar la penúria de la gent.

**Sr. Aleix Auber i Àlvarez.** Quant al procés d’aprovació d’aquestes modificacions, VdC-CUP votarà en contra sobretot en un sentit, hem vist que altres anys, quan ha interessat al Sr. alcalde, s’ha començat a negociar en un termini de tres, o quatre setmanes per parlar sobre la proposta de modificació d’ordenances, i aquest any no se’ns ha dit res del que es volia modificar, se’ns ha informat a la Comissió Informativa, per aquest motiu nosaltres direm ara que votarem en contra d’aquestes modificacions per l’actitud de l’equip de govern.

Votarà en contra per l’actitud nefasta d’aquest equip de govern.

**El Sr. alcalde, Marcel·lí Martorell i Font,**  indica al Sr. Aleix Auber i Àlvarez que per aquest motiu es convoquen les comissions informatives, perquè cadascú digui el que li interessa.

**GRUP MUNICIPAL DE VdC-CUP**

**Sr. Aleix Auber i Àlvarez.** Altres dels aspectes pels que votaran en contra és l’IBI. El Sr. Aleix Auber i Àlvarez demana que se’ls aclareixi que l’IBI, el nostre coeficient va créixer de l’1’10 a l’1’13, no sabem quin és el valor que va a l’alça, es va preguntar a la Comissió Informativa, no es va saber que dir-nos i nosaltres voldríem que se’ns aclareixi aquest punt, sabem que fins al mes de març del 2015, aquest coeficient es pot variar.

D’aquest tema es pot parlar d’avui en endavant.

Us acusem de negociar quan us interessa i quan no, no.

**Sr. alcalde, Marcel·lí Martorell i Font,**  sabrà més o menys però durant aquests tres anys ha demostrat tenir cintura per negociar.

**Grup Municipal d’ERC**

**El Sr. Àngel Soteras i Largo**  demana un aclariment es va dir que s’enviaria als regidors un correu electrònic que proposava incloure les propostes de modificació de les ordenances que proposa la Diputació, a l’expedient segur que hi és aquest document, però com que ens hem refiat d’aquest correu, no ens hem fet fotocòpia d’aquest document i per aquest motiu voldria fer un aclariment, sobre l’art. 5è. de l’Ordenança fiscal sobre l’increment dels valors dels terrenys de naturalesa urbana, en el seu document no sap quina bonificació s’aplica per part de Secretaria s’indica que a l’art. 6è. ens hem adherit a aquests articles a les modificacions proposades per Diputació mantenint la bonificació del 25% de l’apartat 2 i 0% a la resta.

**Grup Municipal del PSC**

**Sr. Aarón Alcázar i Gutiérrez** . Aquestes modificacions corresponen a les modificacions de la Diputació i a la renumeració d’articles.

**El Sr. alcalde, Marcel·lí Martorell i Font,**  finalitza aquest punt indicant que aquestes modificacions als textos de les ordenances fiscals de Capellades respon als criteris proposats per la Diputació de Barcelona

**Passada a votació la proposta d’acord per** l’aprovació de la modificació de les Ordenances Fiscals per a l’exercici 2015,

Vots a favor Srs.:

- Grup Municipal de Convergència i Unió (CIU): Marcel·lí Martorell i Font, Francesc Sabater i Roca, Juli Moreno i López, Anna Gabarró i Bartrolí.

Vots en contra Srs.:

- Grup Municipal de Vila de Capellades (VdC): Aleix Auber i Àlvarez; Moisès Mas i Almirall; Meritxell Martínez i Masoni .

S’abstenen Srs.:

- Grup Municipal d’Esquerra Republicana de Catalunya – Acord Municipal (Esquerra-AM): Àngel Soteras i Largo, Núria Mora i Díaz i Jaume Morera i Sanahuja.

- Grup Municipal del Partit dels Socialistes de Catalunya Progrés Municipal (PSC-PM): Aarón Alcázar i Gutiérrez i Pedro Pérez i Monteagudo.

1. **ACORD D’APLANAMENT EN ELS RECURSOS CONTENCIOSOS ADMINISTRATIUS FORMULATS PER LES OPERADORES DE TELEFONIA MÒBIL, EN RELACIÓ A L’ORDENANÇA FISCAL MUNICIPAL, REGULADORA DE LA TAXA PER APROFITAMENT ESPECIAL DEL DOMINI PÚBLIC LOCAL A FAVOR D’EMPRESES EXPLOTADORES DE SERVEIS DE SUBMINISTRES D’INTERÈS GENERAL.**

L’Ajuntament de Capellades va aprovar l’Ordenança fiscal reguladora de la taxa per aprofitament especial del domini públic local a favor d’empreses explotadores de serveis de subministres d’interès general, per als exercicis 2008 seguint el model proposat per la Diputació de Barcelona.

Igualment, l’Ajuntament ha delegat les funcions de gestió, inspecció i recaptació de dita taxa en la Diputació de Barcelona, que les porta a terme a través de l’Organisme de Gestió Tributària.

Per part de l'Organisme de Gestió Tributària de la Diputació de Barcelona, en ús de les facultats delegades pels Ajuntaments de la Província, s'han vingut practicant liquidacions en concepte de taxa per aprofitament especial del domini públic local a favor d'empreses explotadores de serveis de subministres d'interès general, corresponents a les diverses operadores de telefonia mòbil, conforme a l'Ordenança fiscal aprovada pels dits Ajuntaments.

Contra les liquidacions practicades pel dit Organisme, les operadores de telefonia mòbil van interposar recursos contenciosos administratius davant dels Jutjats Contenciosos Administratius de Barcelona, i contra les sentències dictades per aquests jutjats s'han formulat, en el seu cas, els corresponents recursos d'apel·lació davant el Tribunal Superior de Justícia de Catalunya.

En el marc dels esmentats recursos contenciosos administratius, el Jutjat del Contenciós Administratiu número 17 de Barcelona ha formulat qüestió prejudicial davant el Tribunal de Justícia de la Unió Europea, que ha estat resolta mitjançant Interlocutòria de data 30 de gener de 2014 en els següents termes:

*"En virtud de todo lo expuesto, el Tribunal de Justicia (Sala Octava) declara:*

*El Derecho de la Unión debe interpretarse, a la vista de la sentencia de 12 de julio de 2012, Vodafone España y France Telecom España (C-55/11, C-57/11 y C-58/11), en el sentido de que se opone a la aplicación de una tasa, impuesta como contrapartida por la utilización y la explotación de los recursos instalados en una propiedad pública o privada, o por encima o por debajo de la misma, en el sentido del artículo 13 de la Directiva 2002/20/CE del Parlamento Europeo y del Consejo, de 7 de marzo de 2002, relativa a la autorización de redes y servicios de comunicaciones electrónicas (Directiva autorización), a los operadores que prestan servicios de comunicaciones electrónicas sin ser propietarios de dichos recursos."*

Per la seva part, la sentència de 12 de juliol de 2012, a la que fa referència la Interlocutòria anteriorment transcrita, resolia les qüestions prejudicials (C-55/11, C-57/11 y C-58/11) formulades pel Tribunal Suprem, en els següents termes:

"*En virtud de todo lo expuesto, el Tribunal de Justicia (Sala Cuarta) declara:*

1. *El artículo 13 de la Directiva 2002/20/CE el Parlamento Europeo y del Consejo, de 7 de marzo de 2002, relativa a la autorización de redes y servicios de comunicaciones electrónicas (Directiva autorización), debe interpretarse en el sentido de que se opone a la aplicación de un canon por derechos de instalación de recursos en una propiedad pública o privada, o por encima o por debajo de la misma, a los operadores que, sin ser propietarios de dichos recursos, los utilizan para prestar servicios de telefonía móvil.*
2. *El artículo 13 de la Directiva 2002/20 tiene efecto directo, de suerte que confiere a los particulares el derecho a invocarlo directamente ante los órganos jurisdiccionales nacionales para oponerse a la aplicación de una resolución de los poderes públicos incompatible con dicho artículo"*

L'esmentada resolució del Tribunal de Justícia de la Unió Europea, de data 30 de gener de 2014, ha confirmat la improcedència de l'exacció de la taxa per aprofitament especial del domini públic local a aquelles operadores de telefonia mòbil que no siguin propietàries de les xarxes utilitzades per a la prestació dels serveis de comunicació.

En aplicació de la doctrina continguda a la referida sentència del Tribunal de Justícia de la Unió Europea, de data 12 de juliol de 2012, així com a la vista de les conclusions presentades per l'Advocada General en les qüestions prejudicials resoltes en dita sentència, el Tribunal Suprem ha dictat un gran número de sentències en les quals declara la nul·litat dels preceptes de l'Ordenança Fiscal reguladora de la taxa en allò que fa referència a la regulació del fet imposable i condició de subjecte passiu d'aquelles operadores que no siguin propietàries de les xarxes a través de les quals s'efectuïn els subministraments, així com al mètode de quantificació de la taxa previst a la pròpia Ordenança, declarant també la nul·litat de l'article de l'Ordenança referent a la quantificació.

Concretament, en relació a l'Ordenança fiscal corresponent a aquest Ajuntament, referida a l'exercici 2008, en data 1 de març de 2013 el Tribunal Suprem dictà la sentència, la part resolutiva de la qual diu textualment:

*"PRIMERO.- Que debemos estimar y estimamos el recurso de casación interpuesto por la representación procesal de "Telefónica Móviles España, S.A." contra la Sentencia dictada, con fecha 16 de julio de 2009, por la Sala de lo Contencioso-administrativo (Sección Primera) del Tribunal Superior de Justicia de Cataluña, en el recurso número 272/2008, que se casa y anula.*

*SEGUNDO.- Que debemos estimar en parte el recurso contencioso-administrativo interpuesto por "Telefónica Móviles España, S.A.", contra la Ordenanza Fiscal reguladora de la Tasa por aprovechamiento especial del dominio público local, a favor de empresas explotadoras de servicios de suministros de interés general, del Ayuntamiento de Capellades declarando, en relación con la prestación de servicios de telefonía móvil, la nulidad del último inciso ("con independencia de quien sea el titular de la red") del apartado 2 del artículo 2; del apartado 2 del artículo 3, en cuanto atribuye la condición de sujeto pasivo de la tasa regulada a las empresas o entidades que no sean titulares de las redes a través de las cuales se efectúen los suministros, aunque sean titulares de derechos de uso, acceso o interconexión a las mismas; y del artículo 5.*

*TERCERO.- No hacemos expresa condena sobre las costas de este recurso de casación ni sobre las devengadas en la instancia.*

En conseqüència, i atès que aquesta Administració assumeix la decisió adoptada pels Tribunals sentenciadors, resulta/-en procedent aplanar-se al recurs contenciós/administratiu 239/2010 que es segueix/-en davant del Tribunal Superior de Justícia de Catalunya, Sala del Contenciós administratiu, Secció Primera, en els estrictes termes continguts a la decisió del Tribunal Suprem expressada a la sentència abans transcrita, amb la finalitat d'acatar els criteris jurídics fixats per l'Alt Tribunal i evitar litigis innecessaris.

**A C O R D S**

**Primer.-** Aplanar-se en els recursos contenciosos que s’especifiquen seguidament, interposats per les operadores de telefonia mòbil contra l’Ordenança fiscal reguladora de la taxa per aprofitament especial del domini públic local a favor d’empreses explotadores de serveis de subministres d’interès general, aprovada per aquest Ajuntament per als exercicis que, així mateix s’especifiquen, i que es troben en tramitació davant el Tribunal Superior de Justícia de Catalunya, en els estrictes termes continguts a la decisió del Tribunal Suprem expressada a la sentència transcrita a la part expositiva d’aquest acord:

| **Nº RECURS** | **RECURRENT** | **EXERCICI** |
| --- | --- | --- |
| 239/2010 | Telefónica Móviles España,S.A | 2008 |

**Segon.-** Comunicar aquest acord al Tribunal Superior de Justícia de Catalunya en els procediments de referència, i a l’Organisme de Gestió Tributària de la Diputació de Barcelona.

**Passat a votació** l’acord d’aplanament en els recursos contenciosos administratius formulats per les operadores de telefonia mòbil, en relació a l’ordenança fiscal municipal, reguladora de la taxa per aprofitament especial del domini públic local a favor d’empreses explotadores de serveis de subministres d’interès general resta aprovat per la unanimitat dels dotze regidors assistents al Ple, dels tretze que componen de dret aquesta Corporació.

1. **PRECS I PREGUNTES**

**Sorolls C/ Benages.**

**Grup Municipal VdC-CUP**

**Sr. Aleix Auber i Àlvarez.** En referència amb els sorolls i vibracions que emet la depuradora de la fàbrica J. Vilaseca i que pateixen els veïns del C/ Benages i d’altres carrers existents a l’entorn de la depuradora, diferents veïns s’han dirigit al seu grup municipal de VdC-CUP per explicar-li la seva problemàtica, per aquest motiu vol saber quines actuacions realitza aquest ajuntament per solventar aquest problema.

Els hagués agradat que l’equip de govern ens hagués donat compte d’aquesta problemàtica social que pateixen els veïns del c/ Benages, a fi i efecte de poder ajudar a resoldre aquesta situació.

El Sr. Aleix Auber i Àlvarez vol saber en quin punt es troba aquest tema. Sap que s’han fet estudis, que l’Ajuntament està redactant un informe.

Què està fent l’empresa J. Vilaseca?

VdC-CUP pel que sap considera que aquest tema està encallat. VdC-CUP vol fer extensiva aquesta preocupació al plenari d’aquest ajuntament.

**El Sr. alcalde, Marcel·lí Martorell i Font,**  l’equip de govern té previst de convocar als veïns del C/ Benages per donar-los compte de les actuacions que realitza l’Ajuntament per resoldre aquesta problemàtica.

El problema dels sorolls del c/ Benages no està encallat.

El Sr. alcalde, Marcel·lí Martorell i Font, pregunta al Sr. Aleix Auber i Àlvarez si s’ha entrevistat amb l’enginyer de l’Ajuntament i si la resposta ha estat satisfactòria.

**El Sr. Aleix Auber i Àlvarez**  li respon que sí però la tècnica municipal li va dir que s’estava redactant un informe, per tant és molt difícil fer una avaluació sobre el tema fins que no tinguem aquest informe.

**El Sr. alcalde, Marcel·lí Martorell i Font,** indica que ara desconeix si ja s’ha redactat definitivament aquest informe, però el que si que se li ha informat és que han baixat els nivells dels sorolls de la Depuradora, han baixat considerablement.

**El Sr. Aleix Auber i Àlvarez**  li respon que la informació de l’empresa indicarà les mesures que aquesta empresa realitza, però qui dirà realment si els nivells de soroll han baixat i estem ens els nivells permesos ho dirà l’informe o estudi que realitzi la Generalitat.

**El Sr. alcalde, Marcel·lí Martorell i Font,** li respon que ell no té cap interès en amagar res, el seu interès és que es solucioni aquest tema, i més que no continuï aquest conflicte entre empresa i veïns.

**El Sr. Aleix Auber i Àlvarez**  manifestaque la intenció de la seva pregunta és saber quins tràmits realitza aquest ajuntament per solventar la problemàtica dels sorolls que pateixen els veïns del c/ Benages i el seu entorn, per poder informar als veïns i ajudar en la solució del conflicte.

**Consulta 9-N**

**Grup Municipal VdC-CUP**

**El Sr. Aleix Auber i Àlvarez**  davant d’una jornada crucial i històrica com és la consulta que s’ha de realitzar el proper dia 9 de novembre, VdC-CUP es sorprèn de què a Capellades no hi hagi cap informació, a cap lloc, cap instrucció que informi i faciliti la participació i votació, als mitjans de comunicació local.

VdC-CUP avisa que al dia d’avui, a onze dies de la consulta, l’Ajuntament no ha pres cap mesura per l’organització i desenvolupament de la consulta històrica que s’ha de realitzar el dia 9 de novembre.

**Sr. alcalde, Marcel·lí Martorell i Font.**  S’està treballant pel desenvolupament de la consulta del dia 9 de novembre, properament es distribuiran per Capellades una sèries de cartells i propaganda impresa per l’AMI, informant de com es pot votar, i a on.

Es posaran cartelleres perquè els partits polítics informin sobre allò que creguin convenient i en el sentit que vulguin.

**El Sr. Aleix Auber i Àlvarez,** considera que anem tard.

**El Sr alcalde, Marcel·lí Martorell i Font,** informa que la votació de la consulta del 9-N es realitzarà a l’IES Molí de la Vila.

**PASSAREL·LA**

**GRUP MUNICIPAL VdC-CUP**

**El Sr. Aleix Auber i Àlvarez,**  quant al tema pressupostari d’alliberar el capítol d’inversions demana es destinin diners per obrir la passarel·la del recorregut de l’Abric Romaní,

**Consulta 9-N**

**GRUP MUNICIPAL D’ERC**

**El Sr. Àngel Soteras i Largo**  reitera la petició feta anteriorment per VdC-CUP, que s’instal·lin els suports per poder informar als capelladins sobre la consulta del 9-N, perquè es pugui fomentar la participació ciutadana en aquesta consulta.

**ACTA 24/09/2014**

**El Sr. Àngel Soteras i Largo,**  al Ple del dia 24/09/2014 es van reclamar que l’Ajuntament realitzes certes actuacions que ja s’havien acordat abans de l’estiu i que fins al dia d’avui no s’han executat, i tot això dóna una sensació de deixadesa, com és el cartell del Pla-E de la Font Cuitora; continuen existint els clots de l’Av. Maties Guasch, es va arreglar un clot i l’altre encara hi és, a més a més que la brigada municipal ha estat treballant en aquest indret. El clot està davant de la botiga Guasch.

- Manca de domiciliació dels pagaments de l’Ajuntament a l’Agència Tributària de Catalunya. L’Ajuntament ja ens comunicarà quan ho faci.

- Com a coses noves en el Ple, però problemes antics:

- Rètols, no s’ha retirat el rètol existent a l’antiga biblioteca, aquest rètol s’hauria de retirar perquè presta a confusions.

- Cruïlla Amador Romaní amb el c/ de la Mercè, hi ha uns fanals que pràcticament no il·luminen per culpa de les heures que els envolten.

- Cruïlla Doctor Fleming amb Ronda Capelló a l’alçada de la Caserna, costat Llar d’Infants “Vailets”, s’ha de baixar de la vorera perquè els arbres i la vegetació existent no deixen passar als vianants.

**BASSA**

**El Sr. Àngel Soteras i Largo**  La zona de la Bassa últimament ha tornat a deteriorar-se.

**El Sr. alcalde, Marcel·lí Martorell i Font,**  opina que el deteriorament de la Bassa és deu més al mal ús que fa la gent d’aquest espai públic que a la falta de manteniment per part de l’Ajuntament.

**El Sr. Àngel Soteras i Largo**  respon al Sr. Marcel·lí Martorell i Font que ell no es refereix a aquests actes incívics dels que ho han embrutat, si no que s’ha de fer un manteniment continuo de la neteja d’aquest espai perquè, les llaunes, la brutícia, les fulles dels arbres no es recullen.

A la zona de la Bassa, hi ha una tapa a prop de la zona dels gronxadors, al fons a la dreta, que està rebentada des de fa molts mesos.

**Grup Municipal del PSC**

**Sr. Aarón Alcázar i Gutiérrez.**  A la cruïlla de la ronda del Capelló amb Divina Pastora continua mancant el mirall convex. Recorda que per aquest indret passen molts nens/nes que van a l’escola Mare del Diví Pastor.

**ALCALDIA**

**El Sr. alcalde, Marcel·lí Martorell i Font,**  informa al Ple dels assumptes següents:

1.- El Govern de la Generalitat de Catalunya ha concedit el permís definitiu a Ràdio Capellades al 104.7 FM.

2.- El Sr. alcalde felicita a la Sra. Bàrbara Pons i Bartrolí que ha sigut mare del seu segon fill, i per aquest motiu no ha pogut assistir a aquesta sessió plenària.

En nom de tots la felicita.

3.- Aquesta setmana es penjarà a la pàgina Web els comptes de la Festa Major – 2014, han hagut més ingressos i despeses d’allò previst inicialment.

4.- Encoratja a què tothom treballi de valent perquè la participació en la jornada de la consulta del 9-N sobre la independència sigui lo més amplia i desbordant possible.

5.- El dia 12 de novembre es farà una sessió participativa i es recolliran les propostes que els ciutadans realitzin sobre l’Ordenança general de convivència ciutadania i ús dels espais públics de Capellades.

6.- Sala Teatre La Lliga a partir del mes de gener, després de Reis, s’iniciaran les obres de sectorització de la caixa escènica entre l’escenari i la platea del teatre.

L’Ajuntament buscarà espais alternatius a aquesta sala perquè els seus usuaris puguin continuar realitzant les seves activitats.